
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 31981 

Ψήφιση νέου Ο.Ε.Υ. Κοινότητος Καλυβιών θορικού 
' Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των Ν. 1188/81,1586/86 και 2130/93 
και τα 37α/87 και 22/90 Π. Δ/τα. 

2. Τη γνωμοδότηση του Υπηρεσιακού Συμβουλίου του 
άρθρου 14 παρ. 9 του Ν. 1586/86, που διατυπώθηκε στο 
22/23.9.93 πρακτικό του. 

3. Τα στοιχεία του οικείου φακέλου, αποφασίζουμε: 
Εγκρίνουμε την 183/93 απόφαση του Κοινοτικού Συμ¬ 
βουλίου Καλυβιών θορικού που αφορά στην ψήφιση νέου 
Οργανισμού Εσωτερικής Υπηρεσίας της ανωτέρω Κοινό¬ 
τητας, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΚΑΛΥΒΙΩΝ ΘΟΡΙΚΟΥ 

ΜΕΡΟΣ ΠΡΩΤΟ 

ΟΡΓΑΝΩΣΗ ΤΗΣ ΚΟΙΝΟΤΗΤΑΣ 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 
Α. ΠΡΟΕΔΡΟΣ 

1. Ιδιαίτερο Γραφείο Προέδρου. 

2. Γ ραφείο Επιτροπών και Νομικών Προσώπων. 

3. Γραφείο Τύπου - Δημοσίων Σχέσεων - Ενημερώ- 
σεως Δημοτών. 

Β. ΑΝΤΙΠΡΟΕΔΡΟΣ 
Γ. ΔΙΕΥΘΥΝΤΗΣ ΥΠΗΡΕΣΙΩΝ 

1. Τμήμα Διοικητικών Υπηρεσιών: 
α. Γ ραφείο Διοικητικών Υποθέσεων με αρμοδιότητες σε 
θέματα: 

- Γραμματείας, Διεκπεραίωσης και Αρχείου 

- Ειδικών Προγραμμάτων εκτός οικονομικών 

- Κοινωνικής Πρόνοιας 

- Εκπαίδευσης 

- Αθλητισμού 

β. Γραφείο κατάστασης δημοτών με αρμοδιότητες: 

- Μητρώων και Στρατολογίας 


- Δημοτολογίων και Ιθαγένειας 

- Εκλογικά 

- Ληξιαρχείου 

γ. Γ ραφείο Προσωπικού με αρμοδιότητες: 

- Υπηρεσιακής κατάστασης του προσωπικού 

- Μεταβολές 

- Προσλήψεις 

2. Τμήμα Οικονομικών Υπηρεσιών 

α. Γ ραφείο Οικονομικής και Λογιστικής Διαχείρισης με 
αρμοδιότητες σε θέματα: 

- Λογιστηρίου και Εκκαθάρισης Δαπανών 

- Οικονομικής διαχείρισης 

- Προμηθειών 

- Προσόδων της Κοινότητας 

- Δημοτικής περιουσίας 

- Εισπράξεων - Πληρωμών 

- Ειδικών οικονομικών προγραμμάτων και προγραμμάτων 
ΕΟΚ 

- Διαχείρισης και αποθήκευσης υλικού 

β. Γ ραφείο Φορολογικών Υποθέσεων με αρμοδιότητες 
σε θέματα: 

- Φορολογίας και συναφή με αυτή 

3. Τμήμα Τεχνικών Υπηρεσιών: 

α. Γ ραφείο Προγραμμάτων και Μελετών με αρμοδιότη¬ 
τες σε θέματα: 

- Προγραμματισμού και μελέτης έργων 

- Κατάρτισης συμβάσεων έργων 

β. Γ ραφείο επιβλέψεων, έργων και συντήρησης σχολι¬ 
κών κτιρίων με αρμοδιότητες σε θέματα: 

- Κατασκευής και επίβλεψης έργων 
-Προγραμματισμού και εκτέλεσης συντηρήσεων των 
σχολικών κτιρίων. 

γ. Γραφείο Πολεοδομίας και Τοπογραφίας με αρμοδιό¬ 
τητες σε θέματα: 

-Σχεδίου Πόλης και Ε.Π.Α. 

-Τοπογραφίας 

- Κτηματολογίου 

- Κυκλοφορίας 

4. Τμήμα εξωτερικών συνεργείων: 
α. Γ ραφείο Ύδρευσης 
Αρμοδιότητες σε θέματα: 

- Συντήρησης και λειτουργίας δικτύων 

- Συνδέσεων 

-Προγραμματισμού και κατανομής συνεργείων ύδρευ- 

σης 

β. Γραφείο υπηρεσιών περιβάλλοντος με αρμοδιότητες 
σε θέματα: 

- Καθαριότητας 

- Ηλεκτροφωτισμού 

- Πρασίνου 

- Περιβάλλοντος 

- Παιδικών χαρών 

- Κινήσεων οχημάτων και συντηρήσεώς των. 

Δ. Εκτός των ανωτέρω λειτουργούν, χωρίς να είναι αυ¬ 
τοτελή με την έννοια της διάταξης του άρθρου 4 του Ν. 
1586/86 και τα εξής Γ ραφεία: 

1. Στον Πρόεδρο της Κοινότητας 

- Γραμματεία Κοινοτικού Συμβουλίου. 

2. Στο Διευθυντή Υπηρεσιών 

- Γ ραφείο Μηχανοργάνωσης και Η/Υ. 

ΜΕΡΟΣ ΔΕΥΤΕΡΟΝ 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 
ΑΡΘΡΟ 2 
Α. ΠΡΟΕΔΡΟΣ 

α. Ιδιαίτερο Γραφείο Προέδρου. 

1. Διαθέτει γενικές γνώσεις σχετικά με τη λειτουργία 
της Κοινότητας και τις διατάξεις που την διέπουν. 

2. Διεξάγει κάθε υπηρεσία που αναθέτει ο Πρόεδρος 
στο γραφείο αυτό και η οποία δεν ανήκει στην αρμοδιό¬ 
τητα των άλλων υπηρεσιών της Κοινότητας. 

3. Ενεργεί σε όλες τις φάσεις την προσωπική αλληλο¬ 
γραφία του Προέδρου. Εφαρμόζει το πρόγραμμα των ημε¬ 
ρών και των ωρών που ο Πρόεδρος δέχεται διάφορες επι¬ 
τροπές και τους πολίτες. 

4. Μεσολαβεί ανάμεσα στους υπηρεσιακούς παράγο¬ 
ντες της Κοινότητας και τον Πρόεδρο για τον καθορισμό 
της ώρας που είναι δυνατό να πραγματοποιείται η συνερ¬ 
γασία τους, για την επίλυση υπηρεσιακών ή προσωπικών 
θεμάτων και την κατ’ εξαίρεση υπογραφή ορισμένων υπη¬ 
ρεσιακών εγγράφων. 

5. Διακινεί τα διάφορα έγγραφα και τους υπηρεσιακούς 
φακέλους ανάμεσα στα γραφεία και τον Πρόεδρο για υπο¬ 
γραφή. 

6. Για λογαριασμό του Προέδρου δίνει εντολές και οδη¬ 
γίες προς τον κλητήρα για την εκτέλεση της υπηρεσίας 
του, σε ότι αφορά προσωπικές εντολές αυτού. 

7. Ενημερώνει το τηρούμενο βιβλίο διατελεσάντων 
Προέδρων και Κοινοτικών Συμβούλων. 

8. Ενημερώνει τον Πρόεδρο για τις παραστάσεις και τις 
υπηρεσιακές επισκέψεις, που έχει προγραμματίσει να 
πραγματοποιήσει. 

9. Τηρεί και ενημερώνει το βιβλίο αποφάσεων Προέ¬ 
δρου. Σε περιπτώσεις πρόσκαιρης απουσίας του Προέ¬ 
δρου και εφ’ όσον οι Υπηρεσίες χρειάζονται την τυπική 
συναίνεσή του, επιλύει όσα από τα θέματα τρέχουσας 
μορφής είναι δυνατό να επιλυθούν με μόνη την ενημέ¬ 
ρωση των Υπηρεσιών της Κοινότητας και εφ’ όσον αυτές 
δεν έχουν γι' αυτήν αντιρρήσεις για συγκεκριμένους λό¬ 
γους. Σε πρώτη ευκαιρία ενημερώνεται ο Πρόεδρος για τις 
λύσεις που δόθηκαν και τους Δημότες που επέδειξαν σχε¬ 
τικό ενδιαφέρον. Με τον ίδιο τρόπο ενημερώνεται ο Πρόε¬ 
δρος και σε όσα θέματα δεν ήταν δυνατόν να δοθούν άμε¬ 
σες και ικανοποιητικές για τους πολίτες λύσεις. 


10. Αναγγγέλει στον Πρόεδρο τα πρόσωπα που τον επι¬ 
σκέπτονται στο γραφείο του. 

11. Παίρνει τα τηλεφωνήματα που απευθύνονται στον 
Πρόεδρο και αν μεν ο Πρόεδρος είναι παρών, ενημερώνει 
αυτόν αμέσως για την απευθείας επικοινωνία του. Αν ο 
Πρόεδρος απουσιάζει, τηρεί σημειώσεις στο ειδικά τηρού¬ 
μενο βιβλίο και τον ενημερώνει γι’ αυτές σε πρώτη ευκαι¬ 
ρία. 

12. Φροντίζει γενικότερα για την άμεση, κατά το δυνα¬ 
τόν, εξυπηρέτηση όλων όσων επισκέπτονται τον Πρόεδρο 
στο Γραφείο του. Η εξυπηρέτηση των πολιτών γενικό¬ 
τερα, που απευθύνονται στις λοιπές Υπηρεσίες της Κοι¬ 
νότητας για την επίλυση των προβλημάτων που τους απα¬ 
σχολούν, γίνεται απ’ ευθείας απ’ αυτές χωρίς την μεσολά¬ 
βηση ή την παρεμβολή οποιουδήποτε άλλου υπηρεσιακού 
παράγοντα, πλην του προϊσταμένου της οικείας υπηρε¬ 
σιακής μονάδας και του προϊσταμένου της Δ/νσης. 

β. Γραφείο Επιτροπών και Νομικών Προσώπων. 

1. Ενεργεί κάθε διαδικασία για τη σύσταση από την Κοι¬ 
νότητα Νομικών Προσώπων οποιοσδήποτε μορφής. 

2. Συνεργάζεται με τη διοίκηση των Νομικών Προσώπων 
και την υπηρεσία αυτών για την καλύτερη λειτουργία τους 
και την επίτευξη του προορισμού τους. 

3. Ενημερώνει τον Πρόεδρο πάνω στα προβλήματα που 
αντιμετωπίζουν τα Νομικά Πρόσωπα και εισηγείται τις, 
σύμφωνα με τα υπόψη του στοιχεία, ενδεδειγμένες λύ¬ 
σεις. 

4. Τηρεί ειδικό αρχείο με ότι αφορά τη σύσταση και τα 
όργανα διοίκησής τους. 

5. Επιμελείται την εισαγωγή στο Κοινοτικό Συμβούλιο 
των εισηγήσεων των Νομικών Προσώπων που υποβάλλο¬ 
νται σ’ αυτό λόγω αρμοδιότητας. 

6. Συνεργάζεται με τα Νομικά Πρόσωπα για την οργά¬ 
νωση απ' αυτά και την επιτυχία εκδηλώσεων αναλόγου εν¬ 
διαφέροντος. 

7. Εισηγείται υπεύθυνα για την εφαρμογή των διατά¬ 
ξεων των άρθρων 106 και 109 του Ν. 1188/81 «Περί κα- 
ταστάσεως των Δημοτικών και Κοινοτικών υπαλλήλων». 

8. Εισηγείται στον Πρόεδρο την ψήφιση των πιστώσεων 
που αναγράφονται στον προϋπολογισμό για την επιχορή¬ 
γηση ή την ειδική ενίσχυση των Νομικών Προσώπων της 
Κοινότητας. 

9. Παρέχει την αναγκαία διοικητική υποστήριξη στις επι¬ 
τροπές που συγκροτεί το Κοινοτικό Συμβούλιο. 

γ. Γ ραφείο Ενημέρωσης Δημοτών - Δημοσίων Σχέσεων 
και Τύπου. 

1. Επιμελείται και διεκπεραιώνει κάθε σχετική εργασία 
για την οργάνωση τελετών, δεξιώσεων, γευμάτων, εορ¬ 
τών, υποδοχής και ξενάγησης διαφόρων προσωπικοτή¬ 
των. Συντονίζει τις ενέργειες αυτές με άλλους φορείς μα¬ 
ζικής δημόσιας διοίκησης, αν αυτό είναι ενδεδειγμένο, και 
φορείς μαζικής εκπροσώπησης ομάδων πολιτών. Η αρμο¬ 
διότητα αυτή μεταφέρεται αναλόγως, αν οι ως άνω εκδη¬ 
λώσεις οργανώνονται από τα Νομικά Πρόσωπα της Κοινό¬ 
τητας, ή εμπίπτουν στις δραστηριότητες των ειδικών προ¬ 
γραμμάτων αυτού. 

2. Ενημερώνει τους δημότες για την αποστολή της Κοι¬ 
νότητας ως Οργανισμού Τοπικής Αυτοδιοίκησης, προβά¬ 
λει τις δραστηριότητες αυτού και φροντίζει για τη δη¬ 
μιουργία ενδιαφέροντος των δημοτών με σκοπό τη συνερ¬ 
γασία τους μαζί του. 

3. Προγραμματίζει εκδηλώσεις επικοινωνίας του Προέ- 

δρου με τους κατοίκους της Κοινότητας για τη διαπίστωση 
των αναγκών τους και την καταγραφή από κοντά των προ¬ 
βλημάτων τους. 

4. Συλλέγει τις αποστελλόμενες στην Κοινότητα εκδό¬ 
σεις, αξιολογεί την χρησιμότητά τους και εισηγείται στον 
Πρόεδρο τον τρόπο της χρησιμοποίησής τους. 

5. Επιμελείται την σύνταξη και έκδοση ενημερωτικών 
εντύπων, οργανώνει συνεντεύξεις Τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν την Κοινότητα με όλα τα μέσα ενημέρωσης. 

6. Παρακολουθεί τον ημερήσιο και περιοδικό, Αθηναϊκό 
και τοπικό Τύπο και επιμελείται, εφ’ όσον υπάρχει ανάγκη, 
τη δημοσίευση αναλόγων απαντήσεων, συνεργαζόμενο 
προς τούτο με τις αρμόδιες Υπηρεσίες της Κοινότητας και 
τον Πρόεδρο. 

7. Ταξινομεί και αρχειοθετεί στο ειδικό τηρούμενο βι¬ 
βλίο δημοσιεύματα κάθε μορφής που αφορούν την Τοπική 
Αυτοδιοίκηση γενικά αλλά και την Κοινότητα ειδικά και 
ενημερώνει πάνω σ’ αυτά τον Πρόεδρο και τις αρμόδιες 
Υπηρεσίες της Κοινότητας. 

8. Φροντίζει μέσω του γραφείου προμηθειών για τον 
εμπλουτισμό της Κοινότητας με είδη διακόσμησης και με- 
γαφωνικής μετάδοσης των οργανωμένων απ’ αυτών εορ¬ 
τών και άλλων παρομοίων εκδηλώσεων. 

Το τηρούμενο βιβλίο εθνικών εορτών περιλαμβάνει λε¬ 
πτομερώς στοιχεία που αφορούν τη διοργάνωση αυτών. 

9. Τηρεί επίσης βιβλίο επισήμων προσώπων, όπως αυτά 
καθορίζονται με κανονιστική πράξη του Κοινοτικού Συμ¬ 
βουλίου, στο οποίο περιλαμβάνονται οι διευθύνσεις κατοι¬ 
κίας ή έδρας της Αρχής ή της Υπηρεσίας που εκπροσω¬ 
πούν και η ιδιότητά τους. 

10. Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις διορ- 
γανούμενες από την Κοινότητα εκδηλώσεις. 

11. Μεριμνά για την κατάλληλη διακόσμηση του Κοινο¬ 
τικού Καταστήματος και των αιθουσών αυτού, ή οποιουδή- 
ποτε άλλου χώρου, κατά τις διοργανούμενες από την Κοι¬ 
νότητα τελετές γενικά. 

12. Μεριμνά για τον σημαιοστολισμό, τη Φωταγώγηση 
και τη διακόσμηση γενικά της πόλης και των Κοινοτικών 
Καταστημάτων, κατά τις εθνικές και λοιπές γιορταστικές 
εκδηλώσεις. 

13. Ενημερώνει τον Πρόεδρο για τις διάφορες γιορτές 
γενικά και δεξιώσεις που οργανώνονται από οποιοσδή¬ 
ποτε άλλες Αρχές, Σωματεία, Οργανώσεις, Συλλόγους και 
άλλους συλλογικούς φορείς και που έχει κληθεί να παρά¬ 
σχει και συνεργάζεται για τον σκοπό αυτό άμεσα με το επί 
μέρους γραφείο του Προέδρου. 

14. Προβαίνει στις αναγκαίες υπηρεσιακές ενέργειες 
και εισηγείται τις απαιτούμενες διαδικασίες για την απο¬ 
νομή τιμητικών διακρίσεων (διπλωμάτων, επιτίμων δημο¬ 
τών, μεταλλίων της πόλης κ.λπ.), ενημερώνοντας το τη¬ 
ρούμενο για το σκοπό αυτό ειδικό βιβλίο. 

15. Συντάσσει και εισηγείται την ψήφιση του ειδικού κα¬ 
νονισμού απονομής τιμητικών διακρίσεων της Κοινότη¬ 
τας. 

16. Οργανώνει τις διάφορες πνευματικές και πολιτιστι¬ 
κές εκδηλώσεις της Κοινότητας και μεριμνά για την προ¬ 
βολή και αξιοποίηση αυτών. 

17. Μεριμνά για την έγκαιρη ψήφιση των πιστώσεων 
που απαιτούνται για την πραγματοποίηση όλων των προα- 
ναφερομένων δραστηριοτήτων της Κοινότητας και εφό¬ 


σον κρίνεται επωφελές διαχειρίζεται αυτές, σύμφωνα με 
τις διατάξεις του περί λογιστικού των Δήμων διατάγμα¬ 
τος. 

18. Ενεργεί κάθε τι που εξυπηρετεί και προάγει τη λει¬ 
τουργική σύνδεση της Κοινότητας με όλους τους Συλλογι¬ 
κούς φορείς της Κοινότητας (Σωματεία κάθε είδους, Συλ¬ 
λόγους, επαγγελματικές συντεχνίες, συνδικαλιστικές 
ενώσεις κ.λπ.) με σκοπό την αξιοποίηση της συλλογικής 
συμμετοχής στον εντοπισμό, την αντιμετώπιση και την 
επίλυση των προβλημάτων που απασχολούν την Κοινό¬ 
τητα και τους κατοίκους της και ακόμη την παροχή βοή¬ 
θειας και συμπαράστασης σ’ αυτούς για την επιτυχία του 
κοινωφελή προορισμού τους. 

19. Τηρεί βιβλίο Σωματείων, Συλλόγων και Οργανώ¬ 
σεων, το οποίο απαραίτητα περιλαμβάνονται η διεύθυνση 
των γραφείων τους, το Προεδρείο και το Διοικητικό Συμ¬ 
βούλιο καθενός απ’ αυτά, καθώς και ο σκοπός της ίδρυ¬ 
σής τους, όπως αυτός αναφέρεται στη σχετική ιδρυτική 
τους απόφαση. 

20. Τηρεί ειδικό φάκελο για κάθε Σωματείο, Σύλλογο ή 
Οργάνωση, στον οποίο φυλάσσονται αντίγραφο της ιδρυ¬ 
τικής του απόφασης και όλα τα στοιχεία που ανάγονται 
στην εκλογή των μελών και του Προεδρείου του Διοικητι¬ 
κού τους Συμβουλίου. 

21. Μεριμνά για την έγκαιρη ψήφιση των πιστώσεων 
που πιθανώς να απαιτούνται για την ενίσχυσή τους από την 
Κοινότητα και εισηγείται στον Πρόεδρο τον ειδικό λόγο και 
το ανάλογο ύψος αυτών. 

ΑΡΘΡΟ 3 
ΑΝΤΙΠΡΟΕΔΡΟΣ 

Οι αρμοδιότητες του Αντιπροέδρου ρυθμίζονται εκά- 
στοτε με αποφάσεις του Προέδρου κατ’ εφαρμογή του 
ισχύοντος Κώδικα Δήμων και Κοινοτήτων. 

ΑΡΘΡΟ 4 

ΔΙΕΥΘΥΝΤΗΣ ΥΠΗΡΕΣΙΩΝ 

1. Ασκεί τη διεύθυνση (εντολή - έλεγχο - εποπτεία - 
συντονισμό - εφαρμογή) όλων των υπηρεσιών της Κοινό¬ 
τητας. Παρακολουθεί την άσκηση των αρμοδιοτήτων και 
των καθηκόντων τους, σε όλες τις βαθμίδες αυτών, καθώς 
αυτά ορίζονται σύμφωνα με τις γενικές διατάξεις του Νό¬ 
μου και τα όσα με λεπτομέρειες ορίζονται από τον παρό¬ 
ντα Οργανισμό και τις οικείες κανονιστικές αποφάσεις του 
Προέδρου. 

2. Παραλαμβάνει την αλληλογραφία της Κοινότητας, 
την οποία έχει αποσφραγίσει ο Πρόεδρος και την παραδί- 
δει στο γραφείο διοικητικών υποθέσεων για πρωτοκόλ¬ 
ληση και διανομή της στα τμήματα και στα γραφεία. 

3. Παρακολουθεί την ενδιαφέρουσα τους Ο.Τ.Α. γενικά 
νομοθεσία και νομολογία και ενημερώνει τις Κοινοτικές 
Υπηρεσίες και τον Πρόεδρο πάνω σ’ αυτές. 

4. Ενημερώνει για κάθε εισήγηση που γίνεται από όλα 
τα Τμήματα και Γραφεία στον Πρόεδρο. 

5. Ελέγχει όλα τα έγγραφα αυτών και μονογραφεί τα 
σχέδια που συντάσσουν μόνο οι Τμηματάρχες (όλα τα έγ¬ 
γραφα της Κοινότητας μηδέ εξαιρουμένων και των κατα¬ 
στάσεων, συντάσσονται και μονογράφονται από τον καθ’ 
ύλην αρμόδιο υπάλληλο). 

6. Εισηγείται στον Πρόεδρο τη λήψη των ενδεδειγμέ- 
νων μέτρων με σκοπό το συντονισμό των επί μέρους ενερ- 

γειών των Υπηρεσιών της Κοινότητας. 

7. Συνεργάζεται με τις Υπηρεσίες της Κοινότητας, σε 
όσες περιπτώσεις τούτο επιβάλλεται, για την προώθηση 
νομοθετημένων διαδικασιών όπως π.χ. πρόγραμμα εκτε¬ 
λεστέων έργων, λογοδοσία κ.λπ. και σε όσες θεωρείται 
αναγκαίο για την εύρυθμη λειτουργία τους γενικότερα. 

8. Ασκεί τις από το Νόμο ή τις με εξουσιοδότηση ανατι¬ 
θέμενες σ’ αυτόν λοιπές αρμοδιότητες. 

9. Παρακολουθεί την πορεία των δικαστικών υποθέ¬ 
σεων της Κοινότητας σε συνεργασία με τις καθ’ ύλην αρ¬ 
μόδιες Υπηρεσίες της Κοινότητας. 

10. Μεριμνά για τον τυχόν επαναπροσδιορισμό των 
ορίων της διοικητικής περιφέρειας της Κοινότητας. 

11. Στην αποκλειστική δικαιοδοσία του υπάγονται 
ακόμη τα θέματα της Αυτοδιοίκησης, σε ότι αφορά τον 
Κώδικα της περί Δήμων και Κοινοτήτων Νομοθεσίας, την 
παροχή αρμοδιοτήτων στους Οργανισμούς Τοπικής Αυτο¬ 
διοίκησης, την αποκέντρωση, την περιφερειακή ανάπτυξη 
και γενικότερα σε ότι ανάγεται στην εξέλιξή της και τη λει¬ 
τουργία της. 

12. Παρακολουθεί τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα με 
σκοπό την αύξηση της αποδοτικότητας των Κοινοτικών 
Υπηρεσιών και την παροχή μεγαλύτερης και σωστότερης 
υπηρεσιακής προσφοράς προς τους πολίτες. 

13. Επιμελείται την υλοποίηση των παρεχόμενων νέων 
αρμοδιοτήτων στην Κοινότητα, παρέχοντας, σε πρώτο 
στάδιο, ουσιαστική βοήθεια και συμπαράσταση στις Υπη¬ 
ρεσίες της Κοινότητας στις οποίες και ανατίθεται. 

14. Κάτω από την παρούσα σύνθεση των Υπηρεσιών και 
του Προσωπικού της Κοινότητας, ως και τις ισχύουσες οι¬ 
κείες διατάξεις, καταρτίζει σε δεύτερο βαθμό, τις εκθέ¬ 
σεις υπηρεσιακής ικανότητας του Προσωπικού της Κοινό¬ 
τητας. 

15. Μεριμνά για την καλλιέργεια πνεύματος συνεργα¬ 
σίας και εμπιστοσύνης στις μεταξύ των υπαλλήλων της 
Κοινότητας σχέσεις. 

16. Επιμελείται τη διατήρηση ομαλών και αποδοτικών 
υπηρεσιακών σχέσεων ανάμεσα στην Κοινότητα και τις με 
αυτόν συναλλασσόμενες Υπηρεσίες και Οργανισμούς. 

17. Επισημαίνει τις τυχόν παρατηρούμενες ατέλειες 
στη λειτουργία των Υπηρεσιών της Κοινότητας και ειση- 
γείται στον Πρόεδρο την επιβολή των κατά τη γνώμη του, 
αναγκαίων μεταβολών και την έκδοση των απαραίτητων 
γραπτών οδηγιών. 

18. Σε συνεργασία με τους αρμόδιους παράγοντες και 
φορείς της Κοινότητας μεθοδεύει και εισηγείται συστή¬ 
ματα ενημέρωσης των κατοίκων, σχετικά με τις υποχρεώ¬ 
σεις που έχουν απέναντι στην Κοινότητα και την Πόλη 
τους αλλά και στα δικαιώματα που δημιουργούνται για λο¬ 
γαριασμό τους από τις ισχύουσες κάθε φορά διατάξεις του 
Ν. για τους Ο.Τ.Α. και από τα θεσπιζόμενα υπέρ αυτών μέ¬ 
τρα της Κοινοτικής Αρχής και των άλλων συναφών φορέων 
του Δημοσίου τομέα. 

19. Έχει την ευθύνη της εγκατάστασης των Υπηρεσιών 
στο κοινοτικό κατάστημα και της διαμόρφωσης των γρα¬ 
φείων μέσα σ' αυτό. 

20. Ο Προϊστάμενος της Διεύθυνσης των Υπηρεσιών 
της Κοινότητας ασκεί τις από τις διατάξεις των άρθρων 
175 και μετά του Ν. 1188/81 «Περί καταστάσεως προσω¬ 
πικού των Ο.Τ.Α.» οριζόμενες πειθαρχικές δικαιοδο¬ 
σίες. 


21. Εισηγείται στον Πρόεδρο την τοποθέτηση, κατα¬ 
νομή, μετακίνηση, μετάταξη και όλες τις υπόλοιπες υπη¬ 
ρεσιακές μεταβολές στο προσωπικό της Κοινότητας. 

22. Ασκεί κάθε άλλη αρμοδιότητα που πηγάζει από τη 
γενικότερη αποστολή της, είτε αυτή δημιουργείται αυτο¬ 
δικαίως, κατά την άσκηση των καθηκόντων της Διεύθυν¬ 
σης, είτε της ανατίθεται από τον Πρόεδρο και το Κοινοτικό 
Συμβούλιο. 

Α. ΤΜΗΜΑΤΑ 

Κάθε τμήμα έχει την ευθύνη για τη νόμιμη, σωστή και 
αποδοτική λειτουργία των γραφείων που συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το κα¬ 
θένα απ’ αυτά. 

Ειδικότερα: 

1. Εισηγούνται ιεραρχικά τα θέματα της αρμοδιότητάς 
τους. 

2. Έχουν την ευθύνη για τον έλεγχο και τη θεώρηση 
όλων των εγγράφων των γραφείων της δικαιοδοσίας τους. 

3. Έχουν την φροντίδα και την ευθύνη για τη νόμιμη, 
έγκαιρη και σωστή διεκπεραίωση των υποθέσεων της αρ¬ 
μοδιότητάς τους. Για το σκοπό αυτό συνεργάζονται, βοη¬ 
θούν, συντονίζουν και κατευθύνουν τους υπαλλήλους που 
υπηρετούν μαζί τους για τη θεμελίωση των συναφών προς 
τις αρμοδιότητες αυτών ενεργειών της διοίκησης της Κοι¬ 
νότητας, σε σωστή και νόμιμη βάση, εξυπηρετούσα κατά 
κύριο λόγο τα συμφέροντα της Κοινότητας και των δημο¬ 
τών. 

4. Οι προϊσταμένοι αυτών συζητάνε και ανάλογα συμ¬ 
φωνούν ή όχι, τροποποιώντας ή και απορρίπτοντας τις 
υπηρεσιακές εισηγήσεις των υπαλλήλων της δικαιοδοσίας 
τους, με ενυπόγραφη πάντοτε σημείωση τους στο σχέδιο 
των εγγράφων, με παράλληλη υποχρέωση, σε μια τέτοια 
περίπτωση, έγκαιρης και αιτιολογημένης ενημέρωσης του 
Προέδρου. 

5. Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητά τους, είτε αυτές προέρχονται από την 
Κοινότητα, είτε αποτελούν παραγγελία ή παράκληση δια¬ 
φόρων άλλων Αρχών. 

6. Μεριμνούν και εποπτεύουν τη γρήγορη και σωστή 
εξυπηρέτηση των πολιτών, ή εκείνων που με κάποια υπεύ¬ 
θυνη ιδιότητα συναλλάσσονται με την Κοινότητα για λογα¬ 
ριασμό της Υπηρεσίας που εκπροσωπούν και επιλαμβάνο¬ 
νται δυσεπίλυτων θεμάτων παίρνοντας πρωτοβουλία για 
την υπέρ του πολίτη νόμιμη λύση τους. 

7. Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας του προσωπικού που υπάγεται διοικητικά 
στο Τμήμα τους. 

1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 
Α. ΓΡΑΦΕΙΟ ΔΙΟΙΚΗΤΙΚΩΝ ΥΠΟΘΕΣΕΩΝ 

α. Ως προς το Πρωτόκολλο, τη διεκπεραίωση και το Αρ¬ 
χείο. 

1. Χαρακτηρίζει με τα στοιχεία των φακέλλων του αρ¬ 
χείου, πρωτοκολεί, διεκπεραιώνει και αρχειοθετεί την αλ¬ 
ληλογραφία που του παραδίνεται από τον Διευθυντή των 
Υπηρεσιών. 

2. Στην έννοια του όρου «διεκπεραιώνει» περιλαμβάνει 
ται και η υποχρέωση παράδοσης των διαφόρων εγγράφων 
στα αρμόδια γραφεία για ενέργεια, μαζί με τα σχετικά 

τους, όπου αυτά αφορούν τρέχουσες ή σε εκκρεμότητα 
υποθέσεις της Κοινότητας. 

3. Αναθέτει στον κλητήρα την παράδοση της αποστελ- 
λομένης αλληλογραφίας της Κοινότητας στο Ταχυδρο¬ 
μείο ή την επίδοση διαφόρων εγγράφων στους ενδιαφε¬ 
ρομένους γι’ αυτά, μέσα και έξω από τη δημοτική περιφέ¬ 
ρεια, την εντολή όμως για την μετακίνησή του την παίρνει 
τελικά από τον Προϊστάμενο του Τμήματος. 

4. Μεριμνά για την επίδοση στους δημότες ή κατοίκους 
γενικότερα της πόλης εγγράφων ή ανακοινώσεων που 
διαβιβάζονται γι' αυτό το σκοπό στην Κοινότητα από μέ¬ 
ρους Δημοσίων Αρχών ή άλλων Ο.Τ.Α. 

5. προβαίνει στην ανάρτηση στο πλαίσιο των δημόσιων 
ανακοινώσεων όλων των για το σκοπό αυτό επιδοδομένων 
στην Κοινότητα αποφάσεων, κλήσεων, προγραμμάτων 
κ.λ.π., με την υποχρέωση έγκαιρης συλλογής αυτών σε 
εύλογο χρόνο, αρχειοθέτησής τους και καταστροφής 
τους, τηρουμένης προς τούτο της καθορισμένης διαδικα¬ 
σίας. 

6. Έχει την ευθύνη της διαφύλαξης και διασφάλισης 
των αρχείων της Κοινότητας, την καλή διατήρηση των 
οποίων φροντίζει με ιδιαίτερη επιμέλεια. 

7. Εκδίδει και υπογράφει, εφ’ όσον περί αυτού υπάρχει 
η συναίνεση του Προέδρου τα αιτούμενα αντίγραφα εγ¬ 
γράφων στοιχεία που φυλάσσονται στο γενικό αρχείο της 
Κοινότητας. 

8. Εφ' όσον τα διεκπεραιούμενα έγγραφα αφορούν 
υποθέσεις των οποίων οι φάκελλοι τηρούνται από τα επί 
μέρους γραφεία που τις χειρίζονται, τα σχέδια αυτών πα- 
ραδίδονται στα γραφεία αυτά ευθύς μετά την διεκπεραί¬ 
ωση των πρωτοτύπων. 

9. Τηρεί, φυλάσσει και χειρίζεται υπεύθυνα την στρογ¬ 
γυλή σφραγίδα της Κοινότητας. 

10. Τηρεί, συντηρεί και ενημερώνει την-εσωτερική βι¬ 
βλιοθήκη της Κοινότητας. 

11. Στο γραφείο αυτό δακτυλογραφούνται όλα τα έγ¬ 
γραφα της Κοινότητας. Με απόφαση του Πρόεδρου τη 
δουλειά αυτή, για κάθε τμήμα ή Γραφείο χωριστά, είναι 
δυνατόν να ανατίθεται σε συγκεκριμένο υπάλληλο που 
διοικητικά ανήκει σ’ αυτό. 

12. Επίσης, στην αρμοδιότητα του Γ ραφείου υπάγεται η 
ευθύνη για τη χρήση και διαφύλαξη των φωτοτυπικών μη¬ 
χανημάτων, των πολυγράφων και όλων των μηχανικών ερ¬ 
γαλείων που χρησιμεύουν γενικά στη διεκπεραίωση των 
υπηρεσιακών εγγράφων της Κοινότητας. 

13. Παίρνει τα ενδιεκνυόμενα μέτρα ασφάλειας για το 
Κοινοτικό Κατάστημα. 

14. Μεριμνά για την καθαριότητα και την τάξη στο Κοι¬ 
νοτικό Κατάστημα; 

15. Έχει την ευθύνη για κάθε θέμα που σχετίζεται με 

την πολιτική άμυνα και τις καταστάσεις εκτάκτου ανά¬ 
γκης. " 

β. Ως προς τα Ειδικά Προγράμματα. 

1. Μεριμνά για την εφαρμγοή των ειδικών προγραμμά¬ 
των, πολιτιστικών, αθλητικών, λαϊκής εκπαίδευσης 
κ.λ.π. 

2. Ενεργεί για την εξασφάλιση των απαραίτητων χώρων, 
όπου τούτο κρίνεται αναγκαίο, για τη στέγαση των συνα¬ 
φών δραστηριοτήτων και εφαρμόζει τις νόμιμες διαδικα¬ 
σίες για τις τυχόν αναγκαίες μισθώσεις. 

3. Συνεννοείται με τους αρμόδιους φορείς του Δημο¬ 
σίου Τομέα για την καλύτερη λειτουργία τους και την επί¬ 


τευξη του προορισμού τους. 

4. Ενημερώνει τον Πρόεδρο πάνω στα προβλήματα που 
υπάρχουν ή που δημιουργούνται στην εφαρμογή των ως 
άνω προγραμμάτων και εισηγείται τις προς το συμφέρον 
της Κοινότητας και του σκοπού των προγραμμάτων ενδε- 
δειγμένες λύσεις. 

5. Τηρεί ειδικό αρχείο με ότι αφορά τα προγράμματα και 
τα πρόσωπα εξυπηρέτησης τους. 

6. Μεριμνά για τον εξοπλισμό των χρησιμοποιούμενων 
χώρων με τα απαραίτητα έπιπλα, είδη, σκεύη και όργανα 
καθώς και με το αναγκαίο υλικό για την απρόσκοπτη λει¬ 
τουργία τους και ενεργεί τις για το σκοπό αυτό απαραίτη¬ 
τες προμήθειες. 

7. Εισηγείται εγκαίρως την ψήφιση των αναγκαίων πι¬ 
στώσεων του προϋπολογισμού για την εξυπηρέτηση του 
άνω σκοπού (παροχές και δαπάνες). 

8. Μεριμνά για την πρόσληψη του απαραίτητου ειδικού 
προσωπικού και τη σύναψη των μετ’ αυτού εργασιακών 
συμβάσεων, εφόσον αυτό εμπίπτει στην αρμοδιότητα της 
Κοινότητας. 

9. Μεριμνά για την έγκαιρη καταβολή των μισθωμάτων 
και των αποδοχών του προσωπικού που προσλαμβάνε¬ 
ται. 

10. Επίσης, μεριμνά για την εξασφάλιση απρόσκοπτων 
συνθηκών λειτουργίας των προγραμμάτων στους χώρους 
εφαρμογής τους (καθαριότητα, φωτισμός, ελαιοχρωματι¬ 
σμός κ.λ.π.), σε όσες περιπτώσεις αυτά δεν είναι ενταγ- 
μένα σε γενικότερα προγράμματα άλλων Υπηρεσιών του 
Δημοσίου Τομέα. 

11. Συνεννοείται με τα αρμόδια όργανα (π.χ. Διευθυ¬ 
ντές σχολείων) για την παραχώρηση των αναγκαίων αιθου¬ 
σών και την εξασφάλιση της απρόσκοπτης χρήσης τους. 

12. Μεριμνά για τη σύσταση και λειτουργία τυχόν προ- 
βλεπομένων επιτροπών. 

13. Μεριμνά για την γνωστοποίήσητών προγραμμάτων 
στους κατοίκους της Κοινότητας και ενεργεί τις εγγραφές 
των ενδιαφερομένων σε αυτά. 

14. Φροντίζει για την πραγματοποίηση επιχορηγήσεων 
προς την Κοινότητα από μέρους των αρμοδίων φορέων 
του Δημοσίου. 

15. Συνεργάζεται με την αρμόδια Υπηρεσία της Νομαρ¬ 
χίας και με οποιαδήποτε άλλη ειδική υπηρεσία, αναπτύσ¬ 
σοντας τις προτάσεις της Κοινότητας για τον καλύτερο 
προγραμματισμό των ως άνω προγραμμάτων. 

16. Φροντίζει γενικά για την αξιοποίηση του θεσμού των 
ειδικών προγραμμάτων στην Κοινότητα με σκοπό την πα¬ 
ροχή προς τους Δημότες πλήρους συμπαράστασης και 
παροχής εφοδίων για την καλυτέρευση των συνθηκών 
διαβίωσής τους. 

γ. Ως προς την κοινωνική Πρόνοια. 

1. Έχει την ευθύνη εφαρμογής προγραμμάτων κοινωνι¬ 
κών παροχών από την Κοινότητα. 

2. Η εφαρμογή των προγραμμάτων αυτών γίνεται σέ 3 
ουσιαστικά επίπεδα (όπως και οι τομές εφαρμογής της 
κοινωνικής εργασίας). 

α. Σε επίπεδο ατομικής εξυπηρέτησης. 

Αφορά τη βοήθεια και προσπάθεια αντιμετώπισης προ¬ 
σωπικών ή οικογενειακών προβλημάτων Δημοτών - Κα¬ 
τοίκων. Προς τούτο, αναπτύσσεται συνεργασία με συνα¬ 
φείς επιστημονικές ειδικότητες (ψυχιάτρους, ψυχολό¬ 
γους, παιδαγωγούς κ.λ.π.) και με Αρχές ή Υπηρεσίες του 
Δημοσίου, αλλά και του Ιδιωτικού Τομέα που έχουν σχέση 



9024 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


με το συγκεκριμένο πρόβλημα και αρμοδιότητα (τυπική ή 
ουσιαστική) για τη λύση του ή την αντιμετώπισή του. 

β. Σε επίπεδο ομάδας. 

Αφορά τη δημιουργία ομάδων ατόμων με ειδικές ανά¬ 
γκες ή συναφή προβλήματα. Οι ομάδες αυτές μπορούν να 
λειτουργούν σε συγκεκριμένο κοινό χώρο και χρόνο. Κα¬ 
ταβάλλεται μέσα σπό τον τρόπο αυτό, προσπάθεια κοινω¬ 
νικοποίησης των ατόμων αυτών και γενικότερης ή από πε¬ 
ρισσότερες πλευρές αντιμετώπιση ειδικών προβλημάτων 
με σκοπό την κάλυψη συγκεκριμένων αναγκών. 

γ. Σε επίπεδο Κοινότητας. 

Αφορά την τήρηση στατιστικών στοιχείων για τις συνα¬ 
φείς ανάγκες των κατοίκων ώστε να ενημερώνεται η Διοί¬ 
κηση της Κοινότητας για τη χάραξη της Κοινωνικής Πολιτι¬ 
κής αυτού. 

3. Διοργανώνει εκδηλώσεις και προγράμματα σε συνερ¬ 
γασία με τοπικούς ή άλλους φορείς και το Πολιτιστικό κέ¬ 
ντρο της Κοινότητας με σκοπό την ενημέρωση των κατοί¬ 
κων σε θέματα κοινωνικού προβληματισμού. 

4. Τηρεί άμεση επαφή και συνεγάζεται συστηματικά με 
όλες τις κοινωνικές Υπηρεσίες που λειτουργούν στην ευ¬ 
ρύτερη περιοχή ή και στο Κέντρο ακόμη (Ιατροπαιδαγω- 
γικό Κέντρο, Δημόσια Νοσοκομεία, Ιδιωτικές Κλινικές, 
ΙΚΑ, ΟΑΕΔ, Βρεφονηπιακούς και Παιδικούς Σταθμούς 
κ.λ.π.) για την εξυπηρέτηση της απώτερης αποστολής 
του. 

5. Σε συνεργασία με την διοίκηση της Κοινότητας ενερ¬ 
γεί για τη δημιουργία νέων τομέων κοινωνικής δράσης, σε 
τοπικό πάντα επίπεδο, σε θέματα υγιεινής και κοινωνικού 
σχεδιασμού. 

6. Συνεργάζεται παράλληλα με τις αρμόδιες υπηρεσίες 
της Κοινότητας, κυρίως όταν πρόκειται για θέματα που 
έχουν σχέση με σχολεία, με Παιδικούς Σταθμούς, με την 
αστική κατάσταση των κατοίκων - δημοτών, με τη δη¬ 
μιουργία κατάλληλων συνθηκών ρυμοτομίας και περιβάλ¬ 
λοντος κ.λ.π., ώστε ο προγραμματισμός και η λειτουργία 
των κατασκευαζόμενων εγκατατάσεων να ανταποκρίνο- 
νται στις γενικότερες αλλά και ειδικότερες ανάγκες των 
εξυπηρετυμένων (παιδιά, υπερήλικες, εργαζόμενοι). 

7. Τηρεί και ενημερώνει καταστάσεις και ειδικούς φα- 
κέλλους με τα άτομα ή τις οικογένειες που αντιμετωπί¬ 
ζουν προβλήματα και έχουν ανάγκη ιδιαίτερης κοινωνικής 
φροντίδας. 

8. Εισηγείται απ’ ευθείας στον Πρόεδρο τις περιπτώ¬ 
σεις που η Κοινότητα άμεσα ή έμεσα, πρέπει να ενεργήσει 
για την εξ ιδίων παροχή βοήθειας σε χρήμα, σε φάρμακα, 
σε ρούχα, ή άλλα παρόμοια είδη, για την οποία θα απαιτη¬ 
θεί διαδικασία οικονομικής επιβάρυνσής του. 

9. Ενεργεί, παγίως εξουσιοδοτημένο από τον Πρόεδρο, 
προς κάθε κατεύθυνση για την επίλυση των προβλημάτων 
που απασχολούν τα άτομα των πιο πάνω κατηγοριών. 

10. Ενημερώνει τις αρμόδιες Αρχές για τα προγράμματα 
κοινωνικής πολιτικής της Κοινότητας και επιδιώκει την 
ενίσχυση και συμαπράστασή τους στην υλοποίηση αυτών. 

11. Οργανώνει εκ μέρους της Κοινότητας εκδηλώσεις 
αιμοδοσίας στα πλαίσια λειτουργίας της Κοινοτικής Τρά¬ 
πεζας αίματος. Παρέχει τη βοήθειά του και συμπαρίσταται 
ενεργά σε κάθε άλλη κίνηση προσφοράς και συγκέντρω¬ 
σης αίματος. 

12. Οι υποθέσεις που ανάγονται σε προσωπικά ή οικο¬ 
γενειακά ζητήματα αναξιοπαθούντων γενικά ατόμων θεω¬ 
ρούνται εμπιστευτικές. Γ Γ αυτό ο υπάλληλος που τις χειρί¬ 


ζεται στο μέτρο της αρμοδιότητάς του δεσμεύεται και 
μέσα και έξω από την Υπηρεσία του με το απόρρητο αυ¬ 
τών. 

δ. Ως προς την Εκπαίδευση και τον Αθλητισμό. 

1. Μεριμνά για τη συγκρότηση, λειτουργία και γενικά για 
την υποστήριξη του έργου των Σχολικών Επιτροπών ή των 
αρμοδίων που είναι επιφορτισμένοι με τη λειτουργία των 
σχολικών μονάδων. 

2. Ενημερώνει το Διευθυντή και τον Πρόεδρο για κάθε 
σχετικό θέμα και εισηγείται σχετικά. 

3. Υποβοηθά το έργο της Κοινότητας στον Αθλητισμό 
με τα Αθλητικά Σωματεία. 

Β. ΓΡΑΦΕΙΟ ΚΑΤΑΣΤΑΣΗΣ ΔΗΜΟΤΩΝ 

1. Είναι υπεύθυνο για τη διατήρηση των μητρώων, των 
στρατολογικών πινάκων και των δημοτολογίων, σε καλή 
κατάσταη και τη διασφάλισή τους από απώλεια ή φθορά. 

2. Ενεργεί τις προβλεπόμενες από το νόμο διαδικασίες 
για την εγγραφή των κατοίκων στα δημοτολόγια της Κοι¬ 
νότητας, καθώς και την καταχώρηση σ’ αυτά των οιωνδή- 
ποτε μεταβολών λόγω γέννησης, γάμου, θανάτου, αλλα¬ 
γής επωνύμου, προσθήκης πατρωνύμου, μητρωνύμου, 
κυρίου ονόματος και των άλλων στοιχείων. 

3. Τηρεί και ενημερώνει ανελλιπώς οικογενειακές καρ- 
τέλλες δημοτολογίου. 

4. Εκδίδει και χορηγεί μικρές καρτέλλες με τον αριθμό 
της οικογενειακής μερίδας και το τηλέφωνο της Υπηρε¬ 
σίας για την εξυπηρέτηση των δημοτών σε δεδομένη 
στιγμή. 

5. Ενεργεί τις προβλεπόμενες διαδικασίες για την εγ¬ 
γραφή αδήλωτων, την εξακρίβωση της ιθαγένειας αυτών 
καθώς και τη διόρθωση των κάθε είδους εσφαλμένων εγ¬ 
γράφων στα δημοτολόγια και τα μητρώα αρρένων. 

6. Προσυπογράφει δια των αρμοδίων υπαλλήλων όλα τα 
εκδιδόμενα πιστοποιητικά, τις αποφάσεις του Προέδρου 
επι των εγγράφων ή μεταβολών στα δημοτολόγια καθώς 
και την υπηρεσιακή αλληλογραφία που διεξάγεται απ’ 
αυτό. 

7. Τηρεί για κάθε οικογένεια ιδιαίτερο φάκελλο με τα 
σχετικά δικαιολογητικά και αρχείο για τις εγγραφές ή με¬ 
ταβολές στα δημοτολόγια. 

8. Εκδίδει τα πιστοποιητικά ατομικής, οικογενειακής και 
περιουσιακής κατάστασης και ταυτοπροσωπίας των δημο¬ 
τών. 

9. Επιμελείται την εφαρμογή των σχετικών με τους δη¬ 
μότες διατάξεων του Κώδικα Δήμων και κοινοτήτων και 
του κώδικα Ελληνικής Ιθαγένειας. 

10. Καταρτίζει ετησίως τα μητρώα αρρένων, τα ενημε¬ 
ρώνει και τηρεί αρχείο των αποφάσεων περί των μεταβο¬ 
λών που επέρχονται σ’ αυτά. 

11. Καταρτίζει τους στρατολογικούς πίνακες. 

12. Μεριμνά για την ενημέρωση των υποχρεώσεων 
όσον αφορά τις στρατολογικές τους υποχρεώσεις γενι¬ 
κώς. 

13. Εκδίδει τα απαιτούμενα πιστοποιητικά για την απαλ¬ 
λαγή, όσων δικαιούνται, από τις στρατιωτικές τους υπο¬ 
χρεώσεις. 

14. Εκδίδει τα αναγκαία πιστοποιητικά για την εισαγωγή 
των όσων ενδιαφέρονται στις διάφορες στρατιωτικές σχο¬ 
λές. 

15. Συντάσσει και τηρεί τα μητρώα διαφόρων απογρα- 
φών στρατολογικού ενδιαφέροντος. 

16. ΕκτελεΙ τις ανατιθέμενες στην Κοινότητα εργασίες 
σχετικά με τη γενική απογραφή του πληθυσμού. 

17. Ενεργεί την αλληλογραφία με όλους τους Δήμους 
και τις Κοινότητες ή άλλες αρμόδιες Αρχές, σε όλη την 
επικράτεια, σε όσες περιπτώσεις τούτο θεωρείται ανα¬ 
γκαίο, για τη συγκέντρωση, των δικαιολογητικών που 
απαιτούνται για μεταδημότευση ή άλλη μεταβολή στα τη¬ 
ρούμενα απ’ αυτό βιβλία. 

ε. Στον τομέα των Εκλογών. 

1. Εκτελεί τα καθήκοντα που ανατίθενται στην Κοινό¬ 
τητα από τους εκλογικούς νόμους, καθώς και τις υποχρε¬ 
ώσεις αυτού, ως οργάνου της Κρατικής Διοίκησης. 

2. Συμμετέχει στις διακόσιες αναθεώρησης των εκλογι¬ 
κών καταλόγων στο βαθμό που επιβάλλουν οι κατά το 
νόμο αρμοδιότητές του. 

3. Τηρεί τους εκλογικούς καταλόγους της Κοινότητας 
και εκδίδει τα σχετικά πιστοποιητικά για την εγγραφή σ' 
αυτούς νέων εκλογέων. 

4. Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια Αρχή και μετά την επι¬ 
στροφή τους τα παραδίδει στους δικαιούχους εκλογείς. 

5. Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών και Δημοτικών 
Εκλογών, καθώς αυτές προβλέπονται από την ισχύουσα, 
κάθε φορά, εκλογική νομοθεσία. 

στ. Όσον αφορά το Ληξιαρχείο. 

1. Μεριμνά για την προμήθεια, τη θεώρηση και την 
υπεύθυνη τήρηση των ληξιαρχικών βιβλίων. 

2. Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γόμων και θανά¬ 
των. 

3. Συντάσσει - καταχωρεί στο προβλεπόμενο από το 
νόμο βιβλίο τις εκθέσεις βαπτίσεων, ονοματοθεσίας, δια¬ 
ζυγίων, μεταβολής θρησκεύματος, αναγνώρισης ή απο¬ 
κήρυξης τέκνων κ.λ.π. εφ' όσον τα γεγονότα αυτά συνέ- 
βησαν στην περιφέρεια του Ληξιαρχείου και δεν υπάρχει 
στα αντίστοιχα βιβλία αυτού συνταγμένη ληξιαρχική 
πράξη, στο περιθώριο της οποίας θα έπρεπε σ’ αυτή την 
περίπτωση να καταχωρηθεί η μεταβολή. 

4. Ανακοινώνει τις γεννήσεις, τις βαπτίσεις, τους γό¬ 
μους, τους θανάτους και γενικά τις μεταβολές της προσω¬ 
πικής κατάστασης των φυσικών προσώπων, που συμβαί¬ 
νουν στην περιφέρεια του Ληξιαρχείου, α) στην δική μας 
Κοινότητα, αν τα παραπάνω γεγονότα αφορούν σε πρό¬ 
σωπα γραμμένα στα δημοτολόγιά της ή στα μητρώα της 
και στα τέκνα αυτών, και β) στους άλλους Δήμους ή Κοινό¬ 
τητες αν τα γεγονότα αφορού ετεροδημότες ή τα τέκνα 
αυτών. 

5. Αποστέλλει αντίγραφα των συντασσομένων εκθέ¬ 
σεων βαπτίσεων και μεταβολής ή προσθήκης στοιχείων 
ληξιαρχικών πράξεων στα Ληξιαρχεία στα οποία βρίσκο¬ 
νται συνταγμένες οι οικείες ληξιαρχικές πράξεις. 

6. Αποστέλλει αντίγραφα των ληξιαρχικών πράξεων 
γεννήσεων αρρένων τέκνων στους Δήμους ή στις Κοινό¬ 
τητες που έχουν τη μόνιμη κατοικία τους οι γονείς τους. 

7. Συντάσσει ατομικά δελτία θανάτων για την Οικονο¬ 
μική Εφορία καθώς και δελτία γεννήσεων, γάμων και θα¬ 
νάτων για την Εθνική Στατιστική Υπηρεσία. 

8. Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημοσίων 
εγγράφων που υπάρχουν στα αρχεία του. 


9. Διεξάγει την υπηρεσιακή αλληλογραφία σε όλα τα θέ¬ 
ματα της αρμοδιότητάς του που περνιέται σε δικό του 
πρωτόκολλο. Τηρεί το σχετικό αρχείο αυτής. Μεριμνά για 
την επιθεώρηση των ληξιαρχικών βιβλίων απο το αρμόδιο 
δικαστικό όργανο και τηρεί ειδικό φάκελλο των δελτίων 
επιθεώρησης. 

10. Γενικά ενεργεί σύμφωνα με την ισχύουσα κάθε 
φορά νομοθεσία «περί ληξιαρχικών πράξεων». 

11.0 ασκών τα καθήκοντα του Ληξιάρχου Κοινοτικός 
υπάλληλος μπορεί, τηρουμένης της νόμιμης διαδικασίας, 
να κάνει χρήση των διατάξεων του άρθρου 106 του Ν. 
1188/81 «Περί καταστάσεως των Δημοτικών και Κοινοτι¬ 
κών υπαλλήλων». 

12. Το γραφείο του Ληξιαρχείου ενεργεί τη διαδικασία 
και συμβάλλει στην τέλεση των πολιτικών γάμων. 

13. Η υπηρεσία του Ληξιαρχείου διεξάγεται με την 
άμεση και υπεύθυνη καθοδήγηση του Προϊσταμένου αυ¬ 
τής (Ληξιάρχου). 

Γ. ΓΡΑΦΕΙΟ ΠΡΟΣΩΠΙΚΟΥ 

1. Σε συνεργασία με τον προϊστάμενο του Τμήματος συ¬ 
ντάσσει τον Οργανισμό Εσωτερικής Υπηρεσίας και ειση- 
γείται ιεραρχικά τις τροποποιήσεις καθώς και τις προσαρ¬ 
μογές αυτού στις ισχύουσες κάθε φορά σχετικές διατά¬ 
ξεις. 

2. Ενεργεί τις διαδικασίες για τις προσλήψεις όλου του 
προσωπικού της Κοινότητας. 

3. Διεξάγει όλες τις υπηρεσιακές υποθέσεις που αφο¬ 
ρούν στα θέματα του τακτικού και του με σχέση εργασίας 
Ιδιωτικού Δικαίου προσωπικού της Κοινότητας, π.χ. μετα¬ 
βολές στην υπηρεσιακή του κατάσταση (προαγωγές, 
εντάξεις, επανεντάξεις, μετατάξεις, μετακινήσεις, απο¬ 
σπάσεις, μεταθέσεις, μονιμοποιήσεις, αναγνώριση προϋ¬ 
ποθέσεων για οικονομικές παροχές, χορήγηση αδειών, 
εφαρμογή του πειθαρχικού δικαίου, τακτοποίηση ασφαλι¬ 
στικών ζητημάτων γενικώς, λύση υπαλληλικής ή οποιοσ¬ 
δήποτε σχέσης εργασίας γενικότερα κλπ) κοινοποιώντας 
τις εκδιδόμενες διοικητικές πράξεις στα αρμόδια όργανα 
και υπηρεσίες. 

4. Τηρεί ενημερωμένους ατομικούς φακέλους (για το 
με σχέση εργασίας ιδιωτικού δικαίου προσωπικό). 

Τους ατομικούς υπηρεσιακούς φακέλους για το με 
σχέση Δημοσίου Δικαίου προσωπικό της Κοινότητας τηρεί 
και ενημερώνει ο Προϊστάμενος του Τμήματος Διοικητι¬ 
κών Υποθέσεων. 

5. Τηρεί μητρώα των τακτικών υπαλλήλων και του προ¬ 
σωπικού με σχέση εργασίας Ιδιωτικού Δικαίου. 

6. Τηρεί διαρκώς ενημερωμένο πίνακα που εμφανίζει 
την οργανική διάρθρωση των υπηρεσιών τής Κοινότητας 
και την κατανομή του προσωπικού στις αντίστοιχες θέ¬ 
σεις. 

7. Συντάσσει τους πίνακες αρχαιότητας των υπαλλήλων 
ή άλλους παρεμφερείς πίνακες εφ’ όσον συντρέχει τέτοια 
περίπτωση. 

8. Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται στις 
αναγκαίες για την απονομή της σύνταξης και του μηνιαίου 
ισοβίου βοηθήματος του ΤΑΔΚΥ στους τακτικούς υπαλλή¬ 
λους της Κοινότητας. 

9. Μεριμνά για την εφαρμογή των διατάξεων που αφο¬ 
ρούν στην υπηρεσιακή κατάσταση του εν ενεργεία προ¬ 
σωπικού (τακτικού και με σχέση εργασίας Ιδιωτικού Δι- 

καίου). 

10. Ανακοινώνει στο προσωπικό τις εγκύκλιες διαταγές 
και αποφάσεις του Προέδρου τις αναφερόμενες στην κα¬ 
τάσταση του προσωπικού και στη λειτουργία των υπηρε¬ 
σιών. 

11. Ανακοινώνει στο προσωπικό το ισχύουν κάθε φορά 
ωράριο εργασίας και επιβλέπει με προσωπική του ευθύνη 
την ακριβή τήρησή του. 

12. Γνωστοποιεί στους υπαλλήλους και το εργατοτε- 
χνικό προσωπικό της Κοινότητας τις ανατιθέμενες σ’ αυ¬ 
τούς υπηρεσίες σε τυχόν μη εργάσιμες ημέρες. 

13. Συντάσσει μισθοδοτικές καταστάσεις για όλο το 
προσωπικό με βάση παραστατικά στοιχεία που παίρνει για 
μεν το υπαλληλικό προσωπικό από το τηρύμενο βιβλίο πα¬ 
ρουσίας, για το εργατοτεχνικό προσωπικό επίσης από κα¬ 
ταστάσεις που συντάσσει το αρμόδιο γραφείο της Τεχνι¬ 
κής Υπηρεσίας βασιζόμενες στις κάρτες παρουσίας του 
χρησιμοποιουμένου ωρολογίου. 

14. Μεριμνά για την τακτική και την έγκαιρη πληρωμή 
των κάθε είδους αποδοχών του προσωπικού της Κοινότη¬ 
τας. 

15. Επιμελείται τη διαδικασία παρακράτησης και από¬ 
δοσης των υπέρ τρίτων κρατήσεων και ασφαλιστικών ει¬ 
σφορών επί της μισθοδοσίας του προσωπικού, της ενημέ¬ 
ρωσης των ασφαλιστικών βιβλιαρίων κ.λπ. 

16. Επιμελείται τη διαδικασία για την παρακράτηση και 
απόδοση των επιβαλλομένων στο προσωπικό προστί¬ 
μων. 

17. Προμηθεύεται και επικολλά τα ένσημα του ΙΚΑ στα 
βιβλιάρια των ασφαλισμένων εργατών και υπαλλήλων εφ’ 
όσον συντρέχει τέτοια περίπτωση. 

18. Επιμελείται κάθε τι που ανάγεται στη σύνταξη των 
εκθέσεων υπηρεσιακής ικανότητας του υπαλληλικού και 
εργατοτεχνικού προσωπικού της Κοινότητας γενικώς και 
επιλαμβάνεται την αρχειακή ταξινόμησή τους. 

19. Κοινοποιεί στο γραφείο εκκαθάρισης δαπανών όλες 
τις απερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

20. Εισηγείται ιεραχικά κάθε θέμα που έχει σχέση με το 
προσωπικό της Κοινότητας γενικώς τη διάρθρωση των 
Υπηρεσιών, τις αρμοδιότητες, τα καθήκοντα και φυσικά 
τον Οργανισμό Εσωτερικής Υπηρεσίας τη'ς Κοινότητας. 

21. Ύστερα από συνεννόηση με τον Πρόεδρο και τον 
Προϊστάμενο του Τμήματος, πληροφορεί το Υπηρεσιακό 
Συμβούλιο για κάθε υπόθεση που ανήκει στην αρμοδιό- 
τητά του, προβαίνει στις ενδεικνυόμενες ενέργειες πάνω 
στις απ’ αυτό εκδιδόμενες γνωμοδοτήσεις ή αποφάσεις 
και εισηγείται αναλόγως στον Πρόεδρο ενημερώνοντας 
περί των εισηγήσεων του αυτών τον Προϊστάμενο του 
Τμήματος. 

22. Διεξάγει κάθε εργασία και εκδίδει τα δικαιολογητικά 
που απαιτούνται για την απονομή σύνταξης, βοηθήματος, 
αποζημίωσης ή επιδομάτων, .στο προσωπικό της Κοινότη¬ 
τας γενικά. 

23. Συντάσσει και τηρεί σε ειδικό αρχείο τις συμβάσεις 
του προσωπικού της Κοινότητας με σχέση εργασίας Ιδιω¬ 
τικού Δικαίου. 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Το Τμήμα των Οικονομικών Υπηρεσιών πέρα από τα κα¬ 
θοριζόμενα στην παράγραφο του παρόντος Κανονισμού 
καθήκοντά του, έχει και τα εξής: 


1. Παρακολουθεί τα έσοδα και έξοδα της Κοινότητας 
και συντάσσει κάθε μήνα καταστάσεις εσόδων και εξόδων 
στις οποίες υποβάλλει στο τέλος κάθε μηνός, στον Πρόε¬ 
δρο και Διευθυντή της Κοινότητας. 

2. Εισηγείται στον Διευθυντή και τον Πρόεδρο τη λήψη 
μέτρων και οργάνωση των Οικονομικών Υπηρεσιών για την 
αύξηση των εσόδων της Κοινότητας και την αποφυγή πα¬ 
ραγραφών Φόρων, τελών και δικαιωμάτων της Κοινότη¬ 
τας. 

3. Παίρνει κάθε πρόσφορο μέτρο και σε συνδυασμό με 
την κείμενη νομοθεσία έτσι ώστε η νομιμότης και η διαφά¬ 
νεια να κατοχυρώνουν το κύρος της Διοικήσεως και των 
οργάνων της. 

4. Εισηγείται και συνεργάζεται με τον Πρόεδρο για όλα 
τα οικονομικά θέματα της Κοινότητας. 

5. Καταρτίζει το τελικό πρόγραμμα προμηθειών της 
Κοινότητας και επιβλέπει την καλή εκτέλεσή του. 

6. Τηρεί χωριστό αρχείο της Υπηρεσίας του με τον πιο 
πρόσφορο τρόπο που καθορίζεται με κανονιστική από¬ 
φαση του Προέδρου. Στο γενικό αρχείο της Κοινότητας 
δεν περιλαμβάνεται η αρχειοθέτηση των εγγράφων των 
οικονομικών Υπηρεσιών που αφορούν οικονομικά στοι¬ 
χεία. 

7. Ενημερώνεται επί των οικονομικών των Νομικών 
Προσώπων της Κοινότητας, των Κοινοτικών Επιχειρήσεων 
καθώς και όλων των φορέων που ασκούν οικονομικές 
δραστηριότητες μέσα στα όρια της Κοινότητας ή με επιρ¬ 
ροή στην Κοινότητα ώστε να παρέχει τις οικονομικές του 
γνώμες στην Κοινοτική Αρχή. 

Ο Προϊστάμενος των Οικονομικών Υπηρεσιών είναι ο 
Οικονομικός Σύμβουλος του Προέδρου. 

Α. ΓΡΑΦΕΙΟ ΟΙΚΟΝΟΜΙΚΗΣ ΚΑΙ ΛΟΓΙΣΤΙΚΗΣ 
ΔΙΑΧΕΙΡΙΣΗΣ 

1. Καταρτίζει από κοινού με τον Προϊστάμενο του Τμή¬ 
ματος και σε συνεργασία με τις αρμόδιες Υπηρεσίες της 
Κοινότητας το σχέδιο του Προϋπολογισμού εσόδων και 
εξόδων αυτού και τις σχετικές εκθέσεις που το συνοδεύ¬ 
ουν. 

2. Τηρεί ειδικό αρχείο προϋπολογισμών και απολογι¬ 
σμών της Κοινότητας με όλες τις συναφείς εγκριτικές και 
τροποποιητικές αποφάσεις. 

3. Παρακολουθεί γενικά την πορεία εκτέλεσης του 
προϋπολογισμού και εισηγείται τις αναμορφώσεις αυτού 
με την εγγραφή νέων εσόδων και αναπληρωματικών, συ¬ 
μπληρωματικών ή εκτάκτων πιστώσεων. 

4. Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

5. Ασκεί τις αρμοδιότητες της διάταξης του άρθρου 23 
παρ. 2 του από 17-5/15.6.1959 Β.Δ. «Περί οικονομικής 
διοίκησης και λογιστικών των Δήμων και Κοινοτήτων» με 
όλες τις απ’ αυτές προκύπτουσες ευθύνες. 

6. Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδων του προϋπολογισμού. 

7. Καταχωρεί στα οικεία βιβλία τις με τον προϋπολογι¬ 
σμό χορηγούμενες κάθε είδους πιστώσεις και ενημερώνει 
με ειδική κατάσταση τον Πρόεδρο για τις τυχόν υπερβά¬ 
σεις. 

8. Τηρεί και ελέγχει τους από την αρμόδια ταμειακή 
υπηρεσία καταρτιζόμενους απολογιστικούς πίνακες, όσον 
αφορά το σκέλος των εξόδων του προϋπολογισμού, αντί- 

γραφο δε αυτών παραδίνει στο γραφείο προσόδων της 
Κοινότητας για τον έλεγχο των συναφών στοιχείων της αρ- 
μοδιότητάς του. 

9. Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί αυ¬ 
τών εισηγήσεις του Προέδρου προς το Κοινοτικό Συμβού¬ 
λιο. Παρέχει τα αναγκαία λογιστικά στοιχεία σε όλες τις 
Υπηρεσίες της Κοινότητας, προκειμένου να χρησιμοποιη¬ 
θούν σε εισηγήσεις του Προέδρου για την ψήφιση αναλο¬ 
γών πιστώσεων. 

10. Αναλαμβάνει δια του Προϊσταμένου αυτού την παγία 
προκαταβολή, εκτός αν αποφασίσει διαφορετικά το Κοι¬ 
νοτικό Συμβούλιο και την διαχειρίζεται σύμφωνα με τις 
ισχύουσες σχετικές διατάξεις και οδηγίες και τις προς 
τούτο έγγραφες εντολές του Προέδρου. 

11. Παρακολουθεί τις τυχόν κατατιθέμενες εγγυήσεις 
και την ανάληψή τους ως και τους τόκους αυτών, ενημε¬ 
ρώνοντας το τηρούμενο από το Γραφείο ειδικό βιβλίο. 

12. Τηρεί βιβλίο παραδόσεως των χρηματικών ενταλμά¬ 
των στους δικαιούχους ή στους με εξουσιοδότηση εντελ- 
λομένους της εξόφλησής τους. 

13. Ενεργεί για την απόδοση λογαριασμού από τον Πρό¬ 
εδρο στο Κοινοτικό Συμβούλιο των δαπανών για τα χωρίς 
δημοπρασία εκτελούμενα έργα ή προμήθειες κ.λπ. μέσα 
στις προθεσμίες που ορίζει ο Νόμος. 

14. Φροντίζει για τη βεβαίωση των με αποφάσεις του 
Ελεγκτικού Συνεδρίου, των με διοικητικές αποφάσεις κα¬ 
ταλογισμένων σε βάρος κάθε υπόλογου, καθώς και την 
απόδοση των αχρεωστήτως λόγω καταλογισμού εισπρατ- 
τομένων, τηρώντας προς τούτο βιβλίο σχετικών αποφά¬ 
σεων. 

α. Ως προς την εκκαθάριση των δαπανών: 

1. Ενεργεί σύμφωνα με τις διατάξεις του Δ.Κ.Κ. και του 
περί οικονομικής Διοίκησης και λογιστικού των Δήμων και 
Κοινοτήτων Δ/τος εκκαθάριση των δαπανών της Κοινότη¬ 
τας. 

2. Ελέγχει τη νομιμότητα και την πληρότητα των δικαιό- 
λογητικών και παραστατικών στοιχείων γενικά κάθε δαπά¬ 
νης, καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής τα οποία μετά την υπογραφή τους από τα κατά το 
νόμο αρμόδια όργανα προωθεί στο Ταμείο για εξόφλησή 
τους. 

3. Ελέγχει και ταξινομεί τα αποστελλδμενα στην Κοινό¬ 
τητα απολογιστικά στοιχεία συμπληρώνει αυτά και τα ετοι¬ 
μάζει για τον τελικό έλεγχό τους από το Κοινοτικό Συμ¬ 
βούλιο. 

4. Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

5. Συντάσσει τις εκκαθαριστικές αποφάσεις του Προέ¬ 
δρου και μονογραφεί τα σχέδια αυτών. 

6. Παρακολουθεί και ενημερώνει τα στοιχεία των τοκο¬ 
χρεωλυτικών δανείων της Κοινότητας και ενεργεί για την 
έγκαιρη εκπλήρωση των συναφών υποχρεώσεών του. 

7. Καταβάλλει τα χρήματα στους δικαιούχους εφ’ όσον 
τα αντίστοιχα χρηματικά εντάλματα εξοφλούνται από το 
Ταμείο με εξουσιοδότηση. 

8. Τηρεί ειδικό βιβλίο καταβολής στους δικαιούχους των 
χρημάτων που εισπράχθηκαν από το Ταμείο με εξουσιο¬ 
δότηση. 

9. Αναφέρει αμέσως στον Προϊστάμενο του Τμήματος 


και τον Πρόεδρο κάθε περίπτωση που θα υποπέσει τυχόν 
στην αντίληψή του και από την οποία πιθανόν να παραβλά¬ 
πτονται οικονομικά τα συμφέροντα της Κοινότητας. 

10. Τα χρηματικά εντάλματα φέρουν στο στέλεχος την 
μονογραφή του εκδίδοντος αυτά υπαλλήλου, με την έν¬ 
νοια της ορθής σ' αυτό μεταφοράς των εντελλομένων πο¬ 
σών από την εκκαθαριστική της δαπάνης πράξη του Προέ¬ 
δρου. 

11. Τα στελέχη του εντάλματος παραμένουν ως έχουν 
στο σώμα αυτού και αποτελούν συραμμένα τεύχη τα οποία 
αρχειοθετούνται κάθε χρόνο κατ’ αύξοντα αριθμό. Εφ’ 
όσον η Υπηρεσία διευκολύνεται με την τήρηση παραστατι¬ 
κού αντιτύπου αυτού στον οικείο Φάκελλο κάθε δαπάνης, 
τούτο αποτελείται από ακριβές φωτοτυπικό αντίγραφο 
που εκδίδεται με μέριμνα του ίδιου γραφείου. 

12. Ελέγχει τη νομιμότητα και προσυπογράφει τις απο¬ 
φάσεις του Προέδρου για την εκκαθάριση και ανάληψη 
των δαπανών (εκτελουμένων έργων, προμηθειών, εργα¬ 
σιών κ.λπ.), εφ’ όσον δεν τηρείται το περί εκθέσεων σύ¬ 
στημα που ορίζεται από τις περί λογιστικού των Κοινοτή¬ 
των διατάξεις του οικείου Διατάγματος, που εκδίδονται 
από τις σχετικές με τις δαπάνες Υπηρεσίες της Κοινότη¬ 
τας, αναγράφοντας σ’ αυτές το οικείο Κεφάλαιο και άρ¬ 
θρο του προϋπολογισμού. 

β. Ως προς τις προμήθειες και τη διαχείριση του υλικού: 

1. Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
κάθε είδους προμηθευομένων υλικών και ειδών, πλην 
εκείνων που προορίζονται για την εκτέλεση έργων, την ει¬ 
σαγωγή τους στην αποθήκη της Κοινότητας με τη συνο¬ 
δεία των ποσοτικών παραστατικών στοιχείων και την πα¬ 
ράδοσή τους για κάθε περίπτωση στις οικείες Υπηρεσίες 
της Κοινότητας με τη συνοδεία των ποσοτικών παραστατι¬ 
κών στοιχείων και την παράδοσή τους για κάθε περίπτωση 
στις οικείες Υπηρεσίες της Κοινότητας. 

2. Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευομένου υλικού, και την ακρίβεια 
του υπολοίπου καθώς αυτό προκύπτει,, σε κάθε στιγμή 
από το βιβλίο υλικού. 

3. Χρησιμοποιεί βοηθητικά έντυπα, δελτίων, καρτελλών 
κ.λπ., τα οποία εγκρίνονται από τον Πρόεδρο. 

4. Εισηγείται την εκποίηση του για διάφορους λόγους 
μη χρήσιμου υλικού ή την καταστροφή αυτού λόγω παλαιό- 
τητας και ενεργεί για την τήρηση της αναγκαίας για το 
ποσό αυτό διαδικασίας. 

5. Ενεργεί τα νόμιμα για τη βεβαίωση του αντιτίμου 
κάθε ζημιάς που προκύπτει λόγω απώλειας ειδών ή υλικών 
γενικά σε βάρος του έχοντος την ευθύνη γι’ αυτή υπολό¬ 
γου. 

6. Ο υπάλληλος στον οποίο έχει ανατεθεί η διαχείριση 
του υλικού ευθύνεται προσωπικώς για κάθε ζημιά της Κοι¬ 
νότητας που θα προέλθει από αμέλειά του, για τη διατή¬ 
ρησή και γενικά συντήρηση σε καλή κατάσταση του απ’ 
αυτόν διαχειριζομένου υλικού και για κάθε αντικανονική 
διάθεση τέτοιου υλικού. 

7. Τηρεί και ενημερώνει έγκαιρα και σωστά τα απαιτού- 
μενα βιβλία χρεωπίστωσης μηχανών,, μηχανημάτων και 
λοιπών εξαρτημάτων της Κοινότητας. 

8. Επιμελείται τον εφοδιασμό των Υπηρεσιών με τα 
αναγκαία για τη λειτουργία τους είδη. 

9. Παρακολουθεί τις τιμές των ειδών που διαχειρίζεται 
και ενημερώνει τον Πρόεδρο και τις επιτροπές προμη- 

θειών σχετικά με αυτές. 

10. Τηρεί στατιστικούς πίνακες για τα προμηθευόμενα 
είδη, κάθε έτος, με όλα τα στοιχεία που διευκολύνουν τον 
έλεγχο των προμηθειών και την καλύτερη οργάνωσή τους. 

11. Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με τον βαθμό απορρόφησης 
αυτών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτουμένων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια. 

γ. Ως προς τις προσόδους: 

1. Μελετά κάθε θέμα που σχετίζεται με την ανάπτυξη 
και τη βελτίωση των εσόδων της Κοινότητας. 

2. Είναι υπεύθυνο για τον έλεγχο των στοιχείων βεβαί¬ 
ωσης κάθε κοινοτικής προσόδου, για την βεβαίωσή της, 
εκτός αν ορίζεται διαφορετικά στον παρόντα Οργανισμό, 
σύμφωνα με τους νόμους και τους κανονισμούς που ισχύ¬ 
ουν κάθε φορά και την αποστολή στο Ταμείο που ασκεί τη 
διαχείριση της Κοινότητας των οικείων βεβαιωτικών κατα¬ 
στάσεων, χρηματικών καταλόγων κ.λπ. 

3. Παρακολουθεί και ενεργεί για την έγκαιρη απόδοση 
στην Κοινότητα των συνεισπραττομένων φόρων και τε¬ 
λών. 

4. Παρακολουθεί και ενεργεί για την έγκαιρη απόδοση 
στην Κοινότητα των χορηγουμένων από το Δημόσιο ή από 
οποιαδήποτε άλλη πηγή παροχών, εισφορών και οικονομι¬ 
κών ενισχύσεων. 

5. Παρακολουθεί τις συμβάσεις, με τις οποίες προβλέ- 
πεται συμμετοχή της Κοινότητας σε κέρδη διαφόρων γε¬ 
νικά επιχειρήσεων. 

6. Ενεργεί την τελική βεβαίωση όλων των οίκοθεν βε- 
βαιουμένων εσόδων της Κοινότητας, περιλαμβανομένης 
σε αυτήν και της εκδόσεως των σχετικών εντολών προς το 
εισπρακτορικό όργανο’της Κοινότητας πλην των περιπτώ¬ 
σεων εκείνων που αρμόδια καθίστανται άλλα αρμόδια γρα¬ 
φεία της Κοινότητας. 

7. Επιμελείται την σύμφωνα με το νόμο κοινοποίηση 
των κάθε είδους εγγραφών εσόδων, περιλαμβανομένων 
και των αποφάσεων του Κοινοτικού Συμβουλίου επί των 
συμβιβαστικών γνωμοδοτήσεων των οικείων επιτροπών. 

8. Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από την Κοινότητα δα¬ 
νείων. 

9. Παρακολουθεί την εξέλιξη των χόρηγήσεών τους και 
ενημερώνει περί αυτών τα τηρούμενα απ’ αυτόν σχετικά 
βιβλία. 

10. Σε συνεργασία με το γραφείο λογιστηρίου παρακο¬ 
λουθεί τη διαμόρφωση των τοκοχρεωλυσίων και τις γενό- 
μενες παρακρατήσεις για την εξόφληση των δανείων. 

11. Παρέχει τα απαραίτητα στοιχεία στους Φορείς ει- 
σπράξεως των Κοινοτικών προσόδων. 

12. Παρακολουθεί το ρυθμό εισπράξεως των προσόδων 
και εισηγείται στον Πρόεδρο τη σχετική ενημέρωση του 
Ταμία που ασκεί τη διαχείριση της Κοινότητας σε περι¬ 
πτώσεις καθυστερήσεων. 

13. Παρέχει στοιχεία για τη σύνταξη του ετήσιου προϋ¬ 
πολογισμού εσόδων της Κοινότητας καθώς και των ανα¬ 
μορφώσεων αυτού στη διάρκεια του έτους. 

δ. Ως προς την Κοινοτική περιουσία: 

1. Επιμελείται την σύνταξη του κτηματολογίου και τη 
συνεχή ενημέρωσή του. 

2. Καταρτίζει τους όρους διακήρυξης για την εκμίσθωση 


ή εκποίηση ακινήτων πραγμάτων της Κοινότητας, επιμε¬ 
λείται τις σχετικές για την έγκρισή τους διαδικασίες και τη 
βεβαίωση των μισθωμάτων. Επί πλέον δε, παρακολουθεί 
την πιστή εφαρμογή των οικείων συμβάσεων. 

3. Ενεργεί ό,τι είναι αναγκαίο για τη διαφύλαξη της ακί¬ 
νητης περιουσίας της Κοινότητας. 

4. Εισηγείται στον Πρόεδρο συμφέρουσες περιπτώσεις 
για την αγορά ακινήτων, με σκοπό την αύξηση της ακίνη¬ 
της περιουσίας της Κοινότητας. 

5. Εισηγείται στον Πρόεδρο τρόπους εκμετάλλευσης 
της ακίνητης περιουσίας της Κοινότητας και ενεργεί για 
την τήρηση και εφαρμογή, σε καταφατικές περιπτώσεις, 
των απαιτουμένων διαδικασιών για την υλοποίηση των συ¬ 
ναφών στόχων της Κοινοτικής Αρχής. 

6. Ενεργεί τη βεβαίωση των εσόδων που προέρχονται 
από την εκμετάλλευση της ακίνητης περιουσίας της Κοι¬ 
νότητας. 

7. Αναφέρει αμέσως στον Πρόεδρο κάθε πράξη παρα¬ 
βίασης των δικαιωμάτων της Κοινότητας (νομή, κατοχή, 
ρύπανση κ.λπ.), επί των ακινήτων της και παρακολουθεί 
την έκβαση των κινουμένων απ’ αυτόν διοικητικών ή δικα¬ 
στικών μέτρων. 

8. Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

9. Εισηγείται και επιμελείται την άσκηση των αρμοδιο¬ 
τήτων του άρθρου 246 του Δημοτικού και Κοινοτικού Κώ¬ 
δικα. 

10. Διεκπεραιώνει κάθε διοικητική ενέργεια που αφορά 
στη στέγαση των Κοινοτικών υπηρεσιών, ή άλλων υπηρε¬ 
σιών, ή των Νομικών Προσώπων που τη στέγασή τους ανα¬ 
λαμβάνει η Κοινότητα και επιλαμβάνεται της ρύθμισης 
κάθε θέματος που ανακαλύπτει από τις σχετικές για το 
σκοπό αυτό μισθώσεις. 

ε. Ως προς την είσπραξη των Εσόδων της Κοινότη¬ 
τας. 

1. Η ταμειακή υπηρεσία της Κοινότητας ασκείται από το 
Δημόσιο Ταμείο στου οποίου τη διαδικασία υπάγεται η 
Κοινοτική περιφέρεια. 

2. Τα εισπρακτορικό όργανα εισπράττουν όλα τα έσοδα 
της Κοινότητας που περιλαμβάνονται στον προϋπολογι¬ 
σμό της και καθιερώνονται με ειδικές αποφάσεις του Κοι¬ 
νοτικού Συμβουλίου ή που προβλέπονται απ’ ευθείας από 
τους νόμους περί των εσόδων των Δήμων και Κοινοτή¬ 
των. 

3. Ενεργούν επίσης την είσπραξη κάθε άλλου για λογα¬ 
ριασμό της Κοινότητας εσόδου, καθώς και των υπέρ τρί¬ 
των εσόδων των οποίων η είσπραξη ανατίθεται στην Κοι¬ 
νότητα. 

4. Ενημερώνουν εγκαίρως την αρμόδια υπηρεσία της 
Κοινότητας και τον Πρόεδρο για τις αποσβεστικές προθε¬ 
σμίες των διαφόρων εσόδων και τις απ’ αυτές πιθανές συ¬ 
νέπειες σε βάρος της Κοινότητας. 

5. Ενημερώνουν τους Φορολογικούς καταλόγους που 
βρίσκονται στα χέρια τους καθώς και τις τηρούμενες καρ- 
τέλλες με τις μεταβολές που προέρχονται από καταθέ¬ 
σεις, αυξομειώσεις ή διαγραφές λόγω λαθών ή ύστερα 
από αποφάσεις των αρμοδίων επιτροπών ή δικαστη¬ 
ρίων. 

6. Είναι υποχρεωμένα να παραχωρούν στον Πρόεδρο 
είτε απ’ ευθείας, είτε δια των αρμοδίων υπηρεσιών της 
Κοινότητας, στοιχεία σχετικά με τις ενεργούμενες ει¬ 
σπράξεις, με τις παρατηρούμενες καθυστερήσεις και γε- 

νικότερα με το εισπρακτορικό τους έργο. 

7. Είναι επίσης υποχρεωμένα να τηρούν το οριζόμενο 
από το Νόμο, κάθε φορά, ωράριο εργασίας, που διαμορ¬ 
φώνεται ειδικότερα γι’ αυτούς με απόφαση του Διευθυντή 
του Δημοσίου Ταμείου, στο οποίο υπάγονται. 

8. Ενεργούν τις εισπράξεις των εσόδων της Κοινότητας 
μέσα στο Γραφείο τους κατά κύριο λόγο, αλλά και έξω από 
αυτό (στον τόπο διαμονής ή εργασίας του υποχρέου), όταν 
αυτό είναι αναγκαίο και με τον τρόπο αυτό εξυπηρετού¬ 
νται τα συμφέροντα της Κοινότητας. 

9. Έχουν όλες τις ευθύνες και υποχρεώσεις που έχουν 
οι επιμελητές εισπράξεων του Δημοσίου. 

10. Ασκούντες τα υπηρεσιακά τους καθήκοντα για την 
Κοινότητα και μέσα στην Κοινότητα, υπάγονται αυτοδι¬ 
καίως, και σε συνδυασμό με τις περί εισπρακτόρων διατά¬ 
ξεις του Ν. 1188/81 στις δικαιοδοσίες του Προέδρου και 
των προϊσταμένων των αρμοδίων υπηρεσιών της Κοινότη¬ 
τας, ειδικότερα ως προς την ευθύνη τους για την τήρηση 
της ευκοσμίας, της τάξης και της ομαλής λειτουργίας των 
υπηρεσιών με σκοπό την εξυπηρέτηση των συμφερόντων 
της Κοινότητας και των πολιτών. 

11. Τα περί διορισμού, ειδικών καθηκόντων, ορκομω- 
σίας, μονιμοποίησης, μετάταξης και σύνταξης εκθέσεων 
υπηρεσιακής ικανότητας, ορίζονται από τις διατάξεις 222 
- 229 του Ν. 1188/81. 

Β. ΓΡΑΦΕΙΟ ΦΟΡΟΛΟΓΙΚΩΝ ΥΠΟΘΕΣΕΩΝ - 

1. Ενεργεί την σύμφωνα με το Νόμο επιβολή των δημο¬ 
τικών φόρων, τελών και δικαιωμάτων. 

2. Εισηγείται την μεθοδικότερη διαρρύθμιση των κανο¬ 
νισμών επιβολής τους και τον αποτελεσματικότερο τρόπο 
περιστολής τών Φορολογικών διαφορών. 

3. Είναι υπεύθυνο για την ανεύρευση (απογραφές, αυ¬ 
τοψίες, κλπ.) της φορολογητέας ύλης και τη βελτίωση της 
απόδοσης των Φορολογιών. 

4. Εκτελεί κάθε προπαρασκευαστική εργασία που 
αφορά τη διαγραφή βεβαιωθέντων ή αχρεωστήτως ει- 
σπραχθέντων φόρων τελών ή δικαιωμάτων και προβαίνει 
στην κατάρτιση των οικείων πινάκων διαγραφής ή επι¬ 
στροφής. 

5. Εισηγείται ενυπόγραφα στον Πρόεδρο για κάθε μετα¬ 
βολή που πρέπει να επέλθει στους φορολογικούς καταλό¬ 
γους γενικά. 

6. Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού Φορολογικών δια¬ 
φορών και αμφισβητήσεων επί των Κοινοτικών Φορολο¬ 
γιών γενικά και παρέχει κάθε χρήσιμο σε αυτές στοιχείο 
για τη δικαιότερη επίλυση των διαφορών αυτών. 

7. Ενεργεί επίσης κάθε προπαρασκευαστική εργασία 
για την υποβοήθηση των ανάμεσα στους Φορολογουμέ- 
νους της Κοινότητας και σ’ αυτόν, εκτελώντας κάθε φορά 
την ισχύουσα νομοθεσία. 

8. Παρέχει πληροφορίες για το καθεστώς των επιβαλ- 
λομένων δημοτικών Φόρων, τελών, δικαιωμάτων και ει¬ 
σφορών σε κάθε υπόχρεο, ενεργεί για τη θεραπεία των 
τυχόν δικαίων παραπόνων τους και ενημερώνει αυτούς για 
τις προς την Κοινότητα υποχρεώσεις τους από οποιαδή¬ 
ποτε αιτία. 

9. Εκδίδει βεβαιώσεις ή πιστοποιητικά που αναφέρονται 
στην από την επιβολή δημοτικών Φόρων, τελών δικαιωμά¬ 
των και εισφορών επερχομένη υποχρέωση οποιουδήποτε 
Φορολογουμένου, του ύψους αυτής και των μεταβολών 


στο Φορολογητέο αντικείμενο των βεβαιουμένων πο¬ 
σών. 

10. Τηρεί μητρώο των για κάθε Φορολογία της Κοινότη¬ 
τας Φορολογουμένων. 

11. Τηρεί επίσης για κάθε είδους Φόρο, τέλος, δικαιώ¬ 
ματα ή εισφορά τα στοιχεία που αφορούν την επιβολή και 
βεβαίωση τους (αποφάσεις, δηλώσεις, εκθέσεις κ.λπ.) 

12. Σε ειδικές περιπτώσεις εισηγείται την επιβολή ειδι¬ 
κών Φορολογιών για την αντιμετώπιση των συναπτομένων 
δανείων. 

13. Επιμελείται την έκδοση αποφάσεων καταλογισμού 
ή επιβολής προστίμου σε περιπτώσεις παραβάσεως των 
κειμένων Φορολογικών διατάξεων και των ισχυόντων κα¬ 
νονισμών της Κοινότητας και ενεργεί με τον κλητήρα ή 
άλλο εντεταλμένο υπάλληλο της Κοινότητας την επίδοσή 
τους σε αυτούς που διαπράττουν την παράβαση ή στο νό¬ 
μιμο αντίκλητό τους. 

3. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Ειδικότερα το τμήμα Τεχνικής Υπηρεσίας πέρα από 
τα καθοριζόμενα στην παράγραφο του παρόντος κανονι¬ 
σμού καθήκοντά του έχει και τα εξής; 

2. Τηρεί χωριστό αρχείο της Υπηρεσίας του με τον πιο 
πρόσφορο τρόπο που καθορίζεται με κανονιστική από¬ 
φαση του Προέδρου. 

Στο γενικότερο αρχείο της Κοινότητας δεν περιλαμβάνε¬ 
ται η αρχειοθέτηση των εγγράφων της Τεχνικής Υπηρε¬ 
σίας. 

3. Καταρτίζει σε συνεργασία με τον Προϊστάμενο της 
Διεύθυνσης και τον Πρόεδρο το σχέδιο του ετήσιου τεχνι¬ 
κού προγράμματος. 

4. Επιμελείται την εφαρμογή του. 

5. Τα της θεώρησης των μελετών, των πιστοποιήσεων, 
των τιμολογίων, των λογαριασμών και κάθε άλλου δικαιο- 
λογητικού ενταλμάτων πληρωμής; που αναφέρονται στα 
εκτελούμενα από τον Πρόεδρο έργα και στις ενεργούμε- 
νες απ’ αυτόν προμήθειες, ορίζονται με κανονιστική από¬ 
φαση του Προέδρου προσαρμοσμένη στις διατάξεις του 
Π.Δ. 171/15.5.1987, σε συνδυασμό με την ισχύουσα υπη¬ 
ρεσιακή κατάσταση στο Τμήμα. 

6. Παρακολουθεί και επιβλέπει την εκτέλεση όλων των 
τεχνικών έργων, έχοντας δικαίωμα ελέγχου γιά την σύμ¬ 
φωνα με τους κανόνες της τεχνικής και τις προδιαγραφές 
των οικείων μελετών κατασκευή τους και παροχής των 
απαραίτητων οδηγιών στα όργανα εκτέλεσης και επίβλε¬ 
ψης των έργων. Περί των ανωτέρω έχει την υποχρέωση να 
ενημερώνει έγκαιρα τον Πρόεδρο. 

7. Ελέγχει και προσυπογράφει επίσης τις καταστάσεις 
πληρωμής ημερομισθίων του υπαλληλικού και εργατοτε- 
χνικού προσωπικού, του απασχολουμένου στην Κοινότητα 
γιά την εκτέλεση έργων ή εργασιών είτε τούτο συνδέεται 
μαζί του με σχέοη εργασίας Ιδιωτικού Δικαίου είτε ασχο- 
λείται στην εκτέλεση των με αυτεπιστασία εκτελουμένων 
από την Κοινότητα έργων. 

8. Επιλαμβάνεται κάθε θέματος γενικά που εμπίπτει 
στις ειδικές αρμοδιότητες που ορίζονται με τις διατάξεις 
περί εκτελέσεως Δημοτικών και Κοινοτικών έργων και 
περί σχεδίων πόλεων και κωμών. 

9. Ενημερώνεται επί των τεχνικών έργων, των Νομικών 
Προσώπων της Κοινότητας των Κοινοτικών επιχειρήσεων, 
καθώς και όλων των φορέων που ασκούν τεχνικές δρα¬ 
στηριότητες μέσα στα όρια της Κοινότητας ή που ασκούν 

τεχνικές δραστηριότητες με επιρροή στην πόλη ώστε να 
μπορεί να παρέχει τις τεχνικές του γνώμες στην Κοινοτική 
Αρχή. 

10. Ο Προϊστάμενος της Τεχνικής Υπηρεσίας της Κοι¬ 
νότητας είναι ο τεχνικός σύμβουλος του Προέδρου. 

Α. ΓΡΑΦΕΙΟ ΠΡΟΓΡΑΜΜΑΤΩΝ ΚΑΙ ΜΕΛΕΤΩΝ 

α. Ως προς τη σύνταξη μελετών: 

1. Συντάσσει τις μελέτες όλων των έργων που περιλαμ¬ 
βάνεται στο τεχνικό πρόγραμμα της Κοινότητας και τις 
ενεργούμενες προμήθειες όπου τούτο είναι αναγκαίο. Συ¬ 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία με βάση τα προγράμματα μακρο¬ 
χρόνιου τεχνικού προγραμματισμού που εκπονεί η Διοί¬ 
κηση της Κοινότητας. 

2. Συντάσσει οποιαδήποτε μελέτη ζητηθεί από τον 
Πρόεδρο. 

3. Ενεργεί τις διαδικασίες γιά την έγκριση των μελετών 
(αν αυτό χρειαστεί) και τη λήψη των αναγκαίων γιά το 
σκοπό αυτό αποφάσεων. 

4. Γιά την ορθή και ολοκληρωμένη σύνταξη των μελετών 
εκτέλεσης έργων συνεργάζεται εκτός από τους αρμό¬ 
διους διοικητικούς και υπηρεσιακούς παράγοντες της Κοι¬ 
νότητας και με κάθε άλλη Αρχή ή Υπηρεσία που συνδέεται 
με αυτά με οποιοδήποτε τρόπο, λαμβάνονται υπόψη 
προϋπάρχουσες συναφείς μελέτες, έργα ή άλλα σχετικά 
στοιχεία επηρεάζοντα το είδος και τη δυνατότητα κατα¬ 
σκευής τους. 

5. Τηρεί βιβλίο μελετών στο οποίο κατ' αύξοντα αριθμό 
και ημερομηνία περάτωσης αυτών καταχωρούνται οι συ- 
ντασσόμενες μελέτες αριθμούμενες αντιστοίχως. 

6. Τηρεί ταξινομημένο αρχείο όλων των μελετών της 
Κοινότητας. 

7. Συντάσσει μελέτες υψομετρικού δικτύου. 

8. Τηρεί φακέλλους υψομέτρων και εκδίδει βεβαιώσεις 
και στοιχεία υψομέτρων οδών και κοινοχρήστων χώρων. 

9. Τηρεί το βιβλίο υλικών και εξοπλισμού της Τεχνικής 
Υπηρεσίας. 

β. Ως προς τα έργα γενικά:. 

1. Ενεργεί τις διαδικασίες γιά την διεξαγωγή των δημο¬ 
πρασιών ανάδειξης των αναδόχων εκτέλεσης των έργων ή 
της ανάθεσης αυτών. 

2. Τηρεί αρχείο των φακέλλων των περαιουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες πραγματοποίησης της παραλαβής τους, εισηγού- 
μενο σε περίπτωση που θα διαπιστωθεί οποιαδήποτε κα¬ 
θυστέρηση, στον Πρόεδρο, τη λήψη των γιά κάθε περί¬ 
πτωση επιβαλλομένων'μέτρων. 

3. Έχει την ευθύνη γιά την τήρηση των ίδιων διαδικα¬ 
σιών και όσων πέρα από αυτές προβλέπονται γιά την εκτέ¬ 
λεση διαφόρων έργων τέχνης (ηρώων, γλυπτών, αναπαρα¬ 
στάσεων κλ.π.). 

Β. ΓΡΑΦΕΙΟ ΕΠΙΒΛΕΨΕΩΝ ΕΡΓΩΝ ΚΑΙ ΣΥΝΤΗΡΗΣΗΣ 
ΣΧΟΛΕΙΩΝ 

1. Γιά κάθε έργο που εκτελείται από την Κοινότητα 
ενεργεί γιά την εγκατάσταση των αναδόχων, τις εργασίες, 
την παρακολούθηση της ομαλής εξέλιξης της κατα¬ 
σκευής, τη σύνταξη των επιμετρήσεων, τη συλλογή συνα¬ 
φών προς τα έργα στοιχείων γιά τη σύνταξη των συγκριτι¬ 
κών πινάκων, τη συγκρότηση των προβλεπομένων από το 
νόμο επιτροπών παραλαβής των προμηθειών και των έρ¬ 


γων τελικά και κάθε άλλη πράξη προβλεπόμενη ή μη θεω¬ 
ρούμενη όμως αναγκαία γιά την οικονομική κάλυψη των 
έργων και τη λογιστική δικαιολόγηση των δαπανών τους. 

2. Εκτελεί με τις νόμιμες διαδικασίες τα με αυτεπιστα¬ 
σία κατασκευαζόμενα έργα προβαίνουν έγκαιρα στις 
απαιτούμενες προμήθειες και μεταφορές. 

3. Τηρεί και ενημερώνει ανελλιπώς ειδική καρτέλλα γιά 
κάθε έργο στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου καθώς και 
η πρόοδος των εργασιών του. 

4. Ενημερώνει ιεραρχικά και αμέσως τον Πρόεδρο για 
τυχόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από τη σοβαρότητα και το οικονομικό μέγεθος αυτών. 

5. Μεριμνά γιά την από τους υποχρέους κατασκευή των 
πεζοδρομίων της πόλης, εφαρμόζοντας τις οικείες από 
την νομοθεσία περί πόλεων και κωμών διατάξεις. Σε περί¬ 
πτωση αδυναμίας εκτέλεσης των έργων αυτών από τους 
ιδιώτες μέσα στις τασσόμενες από την Κοινότητα προθε¬ 
σμίες προέρχεται στις σύμφωνα με τις ανάλογες γιά την 
εκτέλεση έργων, διατάξεις και τα περί συναφών αρμοδιο¬ 
τήτων οριζόμενα στον παρόντα Οργανισμό, στην εφαρ¬ 
μογή των διαδικασιών γιά την εκτέλεση των έργων από την 
Κοινότητα. 

6. Συντάσσει τις καταστάσεις υπόχρεων γιά την κατα¬ 
βολή του αντιτίμου της δαπάνης κατασκευής κρασπεδο¬ 
ρείθρων και πεζοδρομίων από την Κοινότητα, αφού προη¬ 
γουμένως ενεργήσει τον αναλογισμό ανά τρέχον μέτρο 
πρόσοψης του ακινήτου και μετά τη νόμιμη θεώρησή τους 
τις στέλνει στο Τμήμα Οικονομικών Υπηρεσιών. 

7. Εκδίδει τις άδειες για την από τους τρίτους εκτέλεση 
διαφόρων εργασιών επί των Κοινοτικών οδών, πλατειών, 
και γενικά κοινοχρήστων χώρων (τομές οδοστρωμάτων για 
την τοποθέτηση, επισκευή ή διαρρύθμιση εγκαταστάσεων 
τηλεπικοινωνιών, ηλεκτροφωτισμού και ύδρευσης). Τόσο 
κατά την έκδοση όσο και μετά από αυτή διεξάγει απαραί¬ 
τητα συντονισμό των φορέων. 

8. Μεριμνά για την από τους υποχρέους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις ενέργειες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων αυ¬ 
τές με πλημέλεια. 

9. Επιμελείται τη συντήρηση και την ομαλή λειτουργία 
των Κοινοτικών καταστημάτων γενικώς, από τεχνική 
άποψη. 

Ως προς τη συντήρηση των σχολείων: 

1. Συγκεντρώνει τα αιτήματα των σχολείων για τη συ¬ 
ντήρηση και μεριμνά γιά την άμεση ικανοποίησή τους. 

2. Εισηγείται την προμήθεια των αναγκαιούντων μέσων. 

3. Δίδει εντολές στους αρμόδιους τεχνικούς υπαλλή¬ 
λους γιά τον περιοδικό έλεγχο όλων γενικά των εγκατα¬ 
στάσεων των σχολείων. 

4. Συνεργάζεται γιά τον ανωτέρω σκοπό με τις σχολικές 
επιτροπές και την Κοινοτική επιτροπή Παιδείας. 

Γ. ΓΡΑΦΕΙΟ ΠΟΛΕΟΔΟΜΙΑΣ ΚΑΙ ΤΟΠΟΓΡΑΦΙΑΣ 

1. Τηρεί το αρχείο του ρυμοτομικού σχεδίου της πόλης, 
στο οποίο προσθέτει ανελλιπώς τις κάθε φορά επερχόμε- 
νες τροποποιήσεις ώστε να υπάρχει πάντοτε πλήρης ενη¬ 
μερότητα πάνω στο ισχύον ρυμοτομικό σχέδιο. 

2. Γνωμοδοτεί απαραιτήτως σε κάθε περίπτωση μετά- 

βολής, τροποποίησης ή επέκτασης του ισχύοντος ρυμοτο¬ 
μικού σχεδίου. 

3. Μεριμνά γιά την σύνταξη κτηματολογικών διαγραμμά¬ 
των χρήσιμων στις περιπτώσεις επέκτασης του σχεδίου 
της πόλης. 

4. Επιμελείται την έκδοση των σχετικών πράξεων τα¬ 
κτοποίησης και αναλογισμού, σύμφωνα με τις απόψεις 
της Κοινότητας και προετοιμάζει από πλευράς σχεδίου 
πόλης την όλη προεργασία γιά τις προβλεπόμενες από το 
ρυμοτομικό σχέδιο διανοίξεις. 

5. Τηρεί τους φακέλλους των πράξεων αυτών. 

6. Συντάσσει και εκτυπώνει τα αναγκαιούντα στις Υπη¬ 
ρεσίες της Κοινότητας σχεδιαγράμματα του ισχύοντος ρυ¬ 
μοτομικού σχεδίου της πόλης και αποσπάσματα αυτού. 

7. Ενεργεί όλη την από το νόμο και τις συναφείς εγκυ¬ 
κλίους διαταγές οριζόμενη διαδικασία σε περιπτώσεις 
τροποποίησης του εγκεκριμένου σχεδίου πόλης. 

8. Συντάσσει όλες τις τοπογραφικές μελέτες όλων των 
συναφών έργων που περιλαμβάνονται στο ετήσιο πρό¬ 
γραμμα ή εκείνες επιπλέον που αναγκαιούν στη Διοίκηση 
της Κοινότητας γιά την εκτέλεση του προορισμού της. 

9. Επιμελείται την εφαρμογή και τον έλεγχο της εγκε¬ 
κριμένης ρυθμιστικής και χωροταξικής μελέτης της πόλης 
καθώς και του εγκεκριμένου ρυμοτομικού σχεδίου αυτής. 

10. Ασκεί όλες τις πολεοδομικές αρμοδιότητες που πα- 
ραχωρούνται με νόμο, κάθε φορά, στην Κοινότητα. 

11. Επιμελείται τη σύνταξη του κτηματολογίου και τη 
συνεχή ενημέρωσή του. 

12. Με βάση τα στοιχεία του κτηματολογίου και ύστερα 
από συνεννόηση με το Γραφείο Οικονομικής και Λογιστι¬ 
κής Διαχείρησης προβαίνει στην οριοθέτηση των δημοτι¬ 
κών ακινήτων γενικά και την περίφραξη αυτών μετά από 
προηγούμενη εντολή του Προέδρου γιά κάθε περίπτωση 
χωριστά. 

13. Ελέγχει τις εκδιδόμενες οικοδομικές άδειες από 
άποψη τηρήσεως των ορίων και περιορισμών δόμησης του 
εγκεκριμένου ρυμοτομικού σχεδίου. 

14. Πραγματοποιεί εφαρμογή επί του εδάφους του ρυ¬ 
μοτομικού σχεδίου και εκτελεί εργασίες αποτυπώσεων 
και χωροσταθμίσεων. 

Ως προς την κυκλοφορία: 

1. Συντάσσει τις μελέτες κυκλοφορίας και εισηγείται 
την έγκρισή τους και την εφαρμογή τους, ως και την εκτέ¬ 
λεση έργων σήμανσης και φωτεινών σηματοδοτήσεων, ως 
και ελεγχομένων εγκαταστάσεων γενικά. 

2. Μεριμνά γιά την τοποθέτηση πινακίδων των ονομά¬ 
των των οδών και πλατειών της πόλης, καθώς και πινακί¬ 
δων αρίθμησης των σπιτιών, των καταστημάτων και των 
ακινήτων γενικά. 

3. Μεριμνά ακόμη γιά την τοποθέτηση ενδεικτικών κυ¬ 
κλοφορικών πινακίδων γενικά στους ενδεδειγμένους 
χώρους. 

Δ. ΤΜΗΜΑ ΕΞΩΤΕΡΙΚΩΝ ΣΥΝΕΡΓΕΙΩΝ 

1. Τηρείχωριστό αρχείο της Υπηρεσίας του που καθορί¬ 
ζεται με κανονιστική απόφαση του Προέδρου. 

2. Παρακολουθεί και επιβλέπει την εργασία όλων των 
εργαζομένων και των συνεργείων του τμήματος και ενη¬ 
μερώνει σχετικά τον Πρόεδρο και τον Διευθυντή της Κοι¬ 
νότητας. 

3. Εισηγείται στον Πρόεδρο και τον Διευθυντή την προ¬ 
μήθεια των απαραίτητων προμηθειών όλου του τμήμα¬ 


τος. 

4. Εισηγείται τη λήψη μέτρων γιά την καλύτερη οργά¬ 
νωση, λειτουργία και αποδοτικότητα του τμήματος. 

5. Ελέγχει και προσυπογράφει τις καταστάσεις πληρω¬ 
μής όλου του προσωπικού του τμήματος. 

Α. ΓΡΑΦΕΙΟ ΥΔΡΕΥΣΗΣ 

Επιμελείται της εφαρμογής του Κανονισμού λειτουρ¬ 
γίας του δικτύου ύδρευσης και των σχετικών αποφάσεων 
του Κοινοτικοά Συμβουλίου. Παρακολουθεί τις εργασίες 
των συνεργείων επισκευής του δικτύου καθώς και των κα- 
ταμετρητών ύδρευσης. Προγραμματίζει τις υπό εκτέλεση 
νέες συνδέσεις με το δίκτυο. Εισηγείται τη λήψη κάθε μέ¬ 
τρου γιά την καλύτερη λειτουργία του δικτύου. 

Β. ΓΡΑΦΕΙΟ ΥΠΗΡΕΣΙΩΝ ΠΕΡΙΒΑΛΛΟΝΤΟΣ 

Ως προς την καθαριότητα: 

1. Εισηγείται τη σύνταξη τη συμπλήρωση και την τροπο¬ 
ποίηση, όταν τούτο είναι αναγκαίο, του κανονισμού καθα¬ 
ριότητας. 

2. Μεριμνά γιά την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Πρόε¬ 
δρο τη λήψη των μέτρων που επιβάλλονται κάθε φορά γιά 
την εξασφάλισή της. 

3. Παρακολουθεί την παρουσία του εργατοτεχνικού 
προσωπικού στον τόπο των εργασιών. 

4. Μεριμνά γιά την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων στην 
ομαλή λειτουργία της καθαριότητας. 

5. Ελέγχει και πιστοποιεί την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

6. Εφαρμόζει το ωράριο εργασίας των σε αυτό υπαγο- 
μένων εργατοτεχνιτών και υπαλλήλων.: 

7. Εισηγείται την καθιέρωση τομέων και ζωνών ευθύνης 
καθαρισμού της πόλης και τη σύσταση των γιά το σκοπό 
αυτό απαιτουμένων συνεργείων. 

8. Εισηγείται τα κάθε μορφής δρομολόγια των διαδρο¬ 
μών. 

9. Συντάσσει στατιστικά στοιχεία του ημερήσιου όγκου 
και βάρους των αποκομιζομένων απορριμμάτων ελέγχο¬ 
ντας τα σχετικά ζυγολόγια. 

10. Παρακολουθεί την ομαλή λειτουργία του χώρου 
αποκομιδής και ταφής των απορριμμάτων στην χωματερή, 
β. Ως προς τον ηλεκτροφωτισμό: 

1. Ενεργεί κάθε τι και εκτελεί τις εντολές των προϊστα¬ 
μένων του σε ότι αφορά τον ηλεκτροφωτισμό των οδών, 
των πλατειών και των κοινοχρήστων χώρων της πόλης γε¬ 
νικώς. 

2. Αλλάζει τους χαλασμένους και κομμένους λαμπτήρες 
του δικτύου εφ’ όσον περί αυτού υπάρχει πάγια και ειδική 
συναίνεση της Δ.Ε.Η. 

3. Εκτελεί τα με αυτεπιστασία έργα ηλεκτροφωτισμού 
της πόλης. 

4. Τηρεί τα αναγκαία βιβλία γιά την χρεωπίστωση των 
υλικών και των ανταλλακτικών που χρησιμοποιούνται στην 
καλή λειτουργία του ηλεκτροφωτιστικού δικτύου γενικά. 

5. Εφαρμόζει το ωράριο εργασίας των σε αυτό υπαγο- 
μένων εργατοτεχνικών. 

6. Ενημερώνει εγκαίρως τη Δ.Ε.Η. γιά την αποκατά¬ 
σταση των βλαβών στο δίκτυο. 

7. Μεριμνά γιά την έγκαιρη προμήθεια υλικών και ανταλ¬ 
λακτικών χρήσιμων γιά την ομαλή λειτουργία του δικτύου 
φωτισμού. 

8. Συντάσσει τις αρχικές καταστάσεις πληρωμής του 
ημερομίσθιου εργατοτεχνικού προσωπικού φωτισμού. 

9. Ενεργεί την φωταγώγηση των χώρων στους οποίους 
η Κοινότητα οργανώνει κάθε μορφής εκδηλώσεις. 

10. Φροντίζει γιά τον κανονικό ηλεκτροφωτισμό των 
Κοινοτικών καταστημάτων. 

γ. Ως προς το πράσινο και τις Παιδικές χαρές. 

1. Μεριμνά γιά την ανάπτυξη και διάδοση του πράσινου 
στην πόλη, καθώς και γιά τη συντήρηση, τον εξωραίσμό, 
την καθαριότητα και την επαύξηση των Κοινοτικών κήπων, 
αλσών και δενδροστοιχιών. 

2. Μεριμνά γιά τον έγκαιρο εφοδιασμό της Κοινότητας 
με τους απαραίτητους σπόρους, φυτά, θάμνους, δένδρα 
κλ.π. και τη φύτευση ή την με άλλο τρόπο χρησιμοποίησή 
τους. 

3. Η σύνταξη κηποτεχνικών μελετών που περιλαμβάνο¬ 
νται στο τεχνικό πρόγραμμα της Κοινότητας συντάσσο- 
νται, εφ’ όσον τούτο δεν μπορεί να γίνει από την αρμόδια 
υπηρεσία της Κοινότητας από το οικείο τμήμα της Νομαρ¬ 
χίας και οι εργασίες εκτελούνται από την Κοινότητα με 
δικά του μέσα ή από ιδιώτες εργολάβους κηποτεχνι- 
κούς. 

4. Εκτελεί τα έργα που γίνονται είτε με αυτεπιστασία, 
είτε με εργολαβία ή απ’ ευθείας αντιστοίχως. 

5. Τηρεί και εφαρμόζει όλες τις διαδικασίες που ανάγο¬ 
νται στην δημοπράτηση την εκτέλεση την επίβλεψη και τη 
λογιστική και οικονομική κάλυψη των έργων πράσινου. 

6. Είναι υπεύθυνο γιά τη σωστή λειτουργία των συνερ¬ 
γείων κήπων και δενδροστοιχιών της Κοινότητας και των 
παιδικών χαρών. 

7. Παρακολουθεί τήν παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

8. Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και γιά τη σύσταση των ανα¬ 
γκαίων γιά το σκοπό αυτό συνεργείων. 

9. Ενεργεί τα φυτέματα και τη σπορά στους κήπους και 
τις δενδροστοιχίες σε όλη την Κοινοτική περιφέρεια. 

10. Καλλιεργεί και συντηρεί το πράσινο γενικά της Κοι¬ 
νότητας. 

11. Καλλιεργεί και φροντίζει τα φυτά και τα δενδρύλ¬ 
λια. 

12. Ενεργεί εγκαίρως τις προμήθειες γιά τις ελλείψεις 
σε δενδρύλλια, σπόρους, φυτά, εργαλεία, ανταλλακτικά, 
λιπάσματα κλπ. 

13. Είναι υπεύθυνο για τον καθαρισμό των χώρων πρα¬ 
σίνου από κάθε λογής άχρηστα αντικείμενα και τη μετα¬ 
φορά τους σε ειδικό χώρο, οριζόμενο παγίως ή κάθε φορά 
από το γραφείο καθαριότητας. 

14. Ενεργεί γιά την ομαλή λειτουργία των παιδικών χα¬ 
ρών της Κοινότητας. 

15. Στην ευθύνη του υπάγεται η φύλαξη των οργάνων 
των παιδικών χαρών, η συντήρηση και επισκευή τους και η 
ενδεδειγμένη χρήση τους γιά την πρόληψη τυχόν ατυχή¬ 
ματος. 

16. Συντάσσει τις αρχικές καταστάσεις ημερομισθίων 
του εργατοτεχνικού στο πράσινο γενικά και στις παιδικές 
χαρές της Κοινότητας. 


Ως προς το περιβάλλον: 

1. Μεριμνά γιά τη δημιουργία και τη διατήρηση όσον το 
δυνατόν καλύτερων φυσικών συνθηκών ζωής στην Κοινό¬ 
τητα Καλυβιών. 

2. Ειδικότερα φροντίζει και μέσα από τις δικαιοδοσίες 
της Κοινότητας και δια των αρμοδίων φορέων του Δημο¬ 
σίου και του Ιδιωτικού τομέα γιά την εξαφάνιση ή τη μεί¬ 
ωση στο ελάχιστο δυνατό των στοιχείων ηχορύπανοης, 
βιομηχανικής ρύπανσης, ρύπανσης της ατμόσφαιρας 
(καυσαέρια κάθε είδους), αφισσορύπανσης, βιομηχανικής 
ρύπανσης (λύματα, απόβλητα κλπ) οσμορύπανσης και λοι¬ 
πών κατά περίπτωση ρυπάνσεων. 

3. Αποτελεί συνδετικό κρίκο ανάμεσα στην Κοινότητα 
και τους αρμοδίους. 

4. Δέχεται τις αναφορές των εξωτερικών Υπηρεσιών 
της Κοινότητας και των πολιτών σε σχέση με το περιβάλ¬ 
λον και ενεργεί γρήγορα και μεθοδευμένα προς κάθε κα¬ 
τεύθυνση γιά τη λήψη των ενδεδειγμένων μέτρων. 

ε. Ως προς την κίνηση και συντήρηση των οχημάτων: 

1. Εντέλλεται και προγραμματίζει την κίνηση των οχη¬ 
μάτων της Κοινότητας γενικά. 

2. Εντέλλεται και παρακολουθεί επιμελώς την προμή¬ 
θεια και την κατανάλωση καυσίμων. 

3. Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη γιά την 
έγκαιρη εισαγωγή και εξαγωγή τους σ’ αυτά και απ’ αυτά. 

4. Παρακολουθεί και ελέγχει από κοντά τις εργασίες 
επισκευής και συντήρησης των αυτοκινήτων της Κοινότη¬ 
τας. 

5. Τηρεί και ενημερώνει ανελλιπώς τα ειδικά βιβλία και 
έντυπα, που ορίζονται από το νόμο γιά την κίνηση των αυ¬ 
τοκινήτων. 

6. Χορηγεί τις εντολές για μια προμήθεια των καυσίμων 
και ελέγχει την κανονική παραλαβή τους. 

7. Τηρεί τα αναγκαία βιβλία γιά τη χρεωπίστωση των υλι¬ 
κών και των ανταλλακτικών που χρησιμοποιούνται στη συ¬ 
ντήρηση και επισκευή των αυτοκινήτων της Κοινότητας. 

8. Είναι αρμόδιο γιά τη λήψη και εφαρμογή των ενδε- 
δειγμένων γιά τη φύλαξη των αυτοκινήτων μέτρων, 

9. Αναφέρει κάθε ζημιά που προκαλούν ή προκαλείται 
στα αυτοκίνητα της Κοινότητας και ενεργεί για την από¬ 
δοση ή διεκδίκηση του αντιτίμου των ζημιών. 

10. Τηρεί στατιστικά στοιχεία της κίνησης και λειτουρ¬ 
γίας των αυτοκινήτων της Κοινότητας ως και των απ’ αυτά 
καταναλισκομένων καυσίμων. 

11. Αναφέρει κάθε διαπιστουμένη ζημιά στα αυτοκί¬ 
νητα από υπαιτιότητα των οδηγών τους. 

12. Μεριμνά ώστε τα απαιτούμενα γιά τις ανάγκες των 
υπηρεσιών της Κοινότητας αυτοκίνητα να · βρίσκονται 
έτοιμα γιά κίνηση στις οριζόμενες ώρες χρησιμοποίησής 
τους. 

13. Εκτελεί κάθε άλλη εργασία που ανάγεται στην κί¬ 
νηση των αυτοκινήτων της Κοινότητας γενικά. 

14. Μεριμνά γιά την έγκαιρη ασφάλιση των αυτοκινήτων 
της Κοινότητας γενικά. 

15. Τ ηρεί χωριστά γιά κάθε αυτοκίνητο ειδικό Φάκελλο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλισης αυτών. 

16. Μεριμνά γιά την έγκαιρη προμήθεια υλικών και 
ανταλλακτικών χρήσιμων γιά τη συντήρηση και επισκευή 
των αυτοκινήτων της Κοινότητας. 

17. Είναι υπεύθυνο γιά την επισκευή και συντήρηση των 

αυτοκινήτων της Κοινότητας. 

ΓΡΑΦΕΙΟ ΚΟΙΝΟΤΙΚΟΥ ΣΥΜΒΟΥΛΙΟΥ 

1. Μεριμνά γιά την ενημέρωση των εκλεγόμενων Κοινο¬ 
τικών Συμβούλων σε σχέση με την ορκομωσϊα τους και την 
εγκατάστασή τους στην Κοινότητα. 

2. Συνεργάζεται με τον Πρόεδρο της Κοινότητας γιά τον 
καθορισμό των θεμάτων που συζητούνται στις συνεδριά¬ 
σεις του Κοινοτικού Συμβουλίου. 

3. Συγκεντρώνει τους φακέλλους των θεμάτων με τα 
απαρτΐζοντα αυτά δικαιολογητικά καθώς και τις πάνω σ' 
αυτά εισηγήσεις των εντεταλμένων διοικητικών οργάνων 
της Κοινότητας, τους οποίους θέτει υπόψη των ενδιαφε¬ 
ρομένων Κοινοτικών Συμβούλων γιά ενημέρωσή τους. 

4. Συντάσσει και κοινοποιεί με τον κλητήρα της Κοινό¬ 
τητας την ημερήσια διάταξη των προς συζήτηση θεμάτων 
του Κοινοτικού Συμβουλίου, σύμφωνα με τις διατάξεις του 
Δημοτικού και Κοινοτικού Κώδικα. 

5. Τηρεί τα πρακτικά των συνεδριάσεων του Κοινοτικού 
Συμβουλίου καταχωρώντας τα, καθώς και τις αποφάσεις 
που παίρνονται, στο ειδικό βιβλίο. Εφ’ όσον τα πρακτικά 
καταρτίζονται με τη χρήση μαγνητοφωνικής συσκευής, 
τηρεί με κανονική σειρά, αρίθμηση και θεώρηση, τα φύλλα 
χάρτου, στα οποία περιέχονται τα απομαγνητοφωνημένα 
κείμενα τα οποία και βιβλιοδετεί στο τέλος κάθε χρόνου. 

6. Τηρεί και διαφυλάσσει, από απώλεια ή φθορά, τα 
πρακτικά και τις αποφάσεις του Κοινοτικού Συμβουλίου σε 
ειδικό αρχείο για την ασφάλεια του οποίου είναι υπεύ¬ 
θυνο. 

7. Φροντίζει γιά την υπογραφή και την επικύρωση με τον 
τρόπο που προβλέπεται από τον ειδικό κανονισμό, των 
πρακτικών του Κοινοτικού Συμβουλίου από τα μέλη του. 

8. Έχει κατά κύριο λόγο την αρμοδιότητα, τηρουμένης 
και της προβλεπόμενης διαδικασίας, να ασκεί με ένα των 
υπαλλήλων του τα καθήκοντα του Γραμματέα του Κοινοτι¬ 
κού Συμβουλίου, εφ’ όσον η αρμοδιότητα αυτή δεν ασκεί¬ 
ται από το Διευθυντή της Κοινότητας. 

9. Παρέχει προς τα μέλη του Κοινοτικού Συμβουλίου και 
κατά την .συνεδρίαση αλλά και εκτός αυτής πληροφορίες 
σχετικά με τους κανόνες που διέπουν τη λειτουργία των 
οργάνων στα οποία ανήκουν. 

10. Μεριμνά γιά τη δημοσίευση τών αποφάσεων που 
παίρνονται, με τον τρόπο που ορίζεται κάθε φορά και ανά¬ 
λογα με την περίπτωση από το Δημοτικό και Κοινοτικό 
Κώδικα και από άλλες σχετικές διατάξεις. 

11. Υποβάλλει αντίγραφα των αποφάσεων στην αρμό¬ 
δια γιά τον έλεγχο αυτών Διοικητική αρχή. 

12. Ενημερώνει ανελλιπώς το τηρούμενο από αυτό ευ¬ 
ρετήριο των αποφάσεων του Κοινοτικού Συμβουλίου και 
παρακολουθεί την έκβαση της διοικητικής τελείωσής 
τους. 

13. Κοινοποιεί τις αποφάσεις του Κοινοτικού Συμβου¬ 
λίου καθώς και τα κυρωτικά αυτών έγγραφα της αρμόδιας 
Διοικητικής Αρχής στις αρμόδιες γιά την εκτέλεσή τους 
υπηρεσίες της Κοινότητας. 

14. Εκδίδει αντίγραφα των αποφάσεων του Κοινοτικού 
Συμβουλίου και επικυρώνει ύστερα από ειδική προς τούτο 
εξουσιοδότηση του Προέδρου μόνο αν πρόκειται να χρη¬ 
σιμοποιηθούν γιά την εξυπηρέτησή της υπηρεσίας. 

15. Τηρεί βιβλίο των ερωτήσεων και επερωτήσεων που 
καταθέτουν τα μέλη του Κοινοτικού Συμβουλίου στον 
Πρόεδρο. 

16. Τηρεί επίσης βιβλίο των επιτροπών που συγκροτού¬ 
νται από το Κοινοτικό Συμβούλιο. 

17. Διαβιβάζει σε αυτές τους φακέλλους των θεμάτων 
που παραπέμπονται γιά μελέτη και επιμελείται, συνεργα- 
ζόμενο με τα μέλη αυτών, γιά τη λειτουργία τους. 

18. Τηρεί τα πρακτικά των συνεδριάσεών τους. Συντάσ¬ 

σει τα οριστικά κείμενα των προτάσεων και των γνωμοδο¬ 
τήσεων αυτών, εκτός αν η ευθύνη αυτή αναλαμβάνεται 
από τα μέλη τους, και συνεργάζεται με τον πρόεδρο για 
την εισαγωγή τους προς συζήτηση στο Κοινοτικό Συμβού¬ 
λιο. 1 ■ · 

19. Φροντίζει γιά τη λειτουργικότητα και την ευπρεπή 
εμφάνιση της αίθουσας συνεδριάσεων του Κοινοτικού 
Συμβουλίου, ιδιαίτερα κατά το χρόνο της πραγματοποίη¬ 
σης των συνεδριάσεων τους, εξασφαλίζοντας τις κατάλ¬ 
ληλες γιά την παρακολούθηση τους από το κοινό. 

20. Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Κοινοτικού Συμβουλίου. 

ΓΡΑΦΕΙΟ ΜΗΧΑΝΟΡΓΑΝΩΣΗΣ Η/Υ 

1. Έχει την ευθύνη της μηχανοργάνωσης και μηχανο¬ 
γράφησης όλων των Υπηρεσιών της Κοινότητας. 

2. Εφαρμόζει τις αρχές της πληροφορικής και εφαρμο¬ 
γές αυτής στη λειτουργία όλων των Υπηρεσιών της Κοινό¬ 
τητας. 

ΜΕΡΟΣ ΤΡΙΤΟ 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Αρθρο 5 

Η οργανική σύνθεση του τακτικού προσωπικού της Κοι¬ 
νότητας έχει ως εξής: 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

1. Δύο (2) θέσεις κλάδου ΠΕΙ Διοικητικού 

2. Μία (1) θέση κλάδου ΠΕ3 Πολιτικού Μηχανικού. 

3. Μία (1) θέση κλάδου ΠΕ6 Τοπογράφου Μηχανι¬ 
κού. 

4. Μία (1) θέση κλάδου ΤΕ5 Τεχνολόγου Πολιτ. Μηχ/ 
κού. 

5. Μία (1) θέση κλάδου ΤΕ3 Τεχνολόγου Γεωπονίας. 

6. Μία (1) θέση κλάδου ΤΕ17 Διοικητικού - Λογιστι¬ 
κού. 

7. Οκτώ (8) θέσεις κλάδου ΔΕΙ Διοικητικού. 

8. Μία (1) θέση κλάδου ΔΕ2 Επόπτη Καθαριότητας. 

9. Δύο (2) θέσεις κλάδου ΔΕΙ 4 Ελεγκτών Εσόδων - 
Εξόδων ΟΤΑ. 

10. Τρεις (3) θέσεις κλάδου ΔΕΙ 5 Κοινοτικών Εισπρα- 
κτόρων. 

11. Τρεις (3) θέοεις κλάδου ΔΕ38 Προσωπικού Η/Υ εκ 
των οποίων μία (1) με ειδικότητα προγραμματιστή και δύο 
(2) χειριστών Η/Υ. 

12. Δύο (2) θέσεις κλάδου ΔΕ23 Ειδικού Προσωπικού 
(Δημοτική Αστυνομία). 

13. Μία (1) θέση κλάδου ΥΕ1 Κλητήρων - θυρωρών. 

Β. ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
(ΑΡΘ. 34 Ν. 1876/90). 

. 1. Μία (1) θέση κλάδου ΠΕΙ Διοικητικού. 

2. Μία (1) θέση κλάδου ΠΕΙ 7 Διοικητικού - Λογιστικού. 
Γ. ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ (ΑΡΘ. 
12 ΠΑΡ. 8 Ν. 2130/93). 

1. Μία (1) θέση κλάδου ΔΕ24 Ηλεκτρολόγων. 

2. Τρεις (3) θέσεις κλάδου ΔΕ29 Οδηγών Αυτοκινή¬ 
των. 

3. Τρεις (3) θέσεις κλάδου ΔΕ30 Τεχνιτών. 

4. Οκτώ (8) θέσεις κλάδου ΥΕ16 Εργατών εκ των 
οποίων 3 εργάτες καθαριότητας, τέσσερεις (4) εργατών 
ύδρευσης και μία (1) εργάτη Νεκροταφείου. 

Δ. ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΒΑΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1. Μία (1) θέση οδηγού αυτ/τόυ. 

2. Τέσσερεις (4) θέσεις εργατών Ύδρευσης - Καθαριό¬ 
τητας. 

Ε. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ.ΔΙΚ. ΑΟΡ. 
ΧΡΟΝΟΥ 

1. Μία (1) θέση χειριστού Μηχ/των Έργων. 

2. Τέσσερεις (4) θέσεις οδηγών αυτ/του. 

3. Τρεις (3) θέσεις Τεχνιτών Υδραυλικών. 

4. Δέκα επτά (17) θέσεις Εργατών εκ των οποίων πέντε 
(5) εργατών ύδρευσης, οκτώ (8) εργατών καθαριότητας, 
δύο (2) εργατών κήπων, μία (1) φύλακα Νεκροταφείου και 
μία (1) φύλακα εγκαταστάσεων Κοινότητας. 

5. Μία θέση καθαρίστριας γραφείου. 

ΣΤ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚ. ΑΟΡΙ¬ 
ΣΤΟΥ ΧΡΟΝΟΥ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ. 

Μία (1) καθαρίστρια Γραφείων με απασχόληση τριών (3) 
ωρών ημερησίως επί πέντε (5) ημέρες. 

Οι παραπάνω θέσεις με στοιχεία Β, Δ καταργούνται 
μετά την με οποιανδήποτε τρόπο αποχώρηση των υπαλλή¬ 
λων από την υπηρεσία. Οι θέσεις με στοιχεία των κλάδων 
ΔΕ24, ΔΕ29, ΔΕ30 και ΥΕ16, που κατέχονται από τακτι¬ 
κούς υπαλλήλους, όταν κενωθούν με οποιονδήποτε 
τρόπο, μετατρέπονται σε θέσεις ιδιωτικού δικαίου αορί¬ 
στου χρόνου (αρθ. 12 παρ. 8 Ν.2130/93). 

• . Άρθρο 6 

1. Η κατανομή του προσωπικού στις διάφορες Υπηρε¬ 
σίες και Γ ραφεία της Κοινότητας και η ανάθεση στο προ¬ 
σωπικό των καθηκόντων τόσο αυτών που αναφέρονται 
στον παρόντα Οργανισμό, όοο και αυτών που πιθανώς να 
προκύψουν στο μέλλον, γίνεται με απόφαση του Προέ¬ 
δρου αναλόγως των παρουσιαζομένων, κάθε φορά, υπη¬ 
ρεσιακών αναγκών. 

2. Η άσκηση των καθοριζομένων με τον παρόντα Οργα¬ 
νισμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα. 

3. Γιά την επιλογή των προϊσταμένων της Διεύθυνσης 
των Υπηρεσιών και Τμημάτων εφαρμόζονται οι διατάξεις 
του άρθ. 9 παρ. 4 του Ν. 1586/86 «περί βαθμολογίου και 
διάρθρωσης των θέσεων του Δημοσίου, των Ν.Π.Δ.Δ. και 
των ΟΤΑ». Η τοποθέτηση αυτών πραγματοποιείται τελικά 
στις αντίστοιχες οργανικές μονάδες γιά τρία χρόνια με από¬ 
φαση του Προέδρου. Οι τοποθετούμενοι ως Προϊστάμενοι 
εξακολουθούν να ασκούν τα καθήκοντα τους μέχρι την τυχόν 
επανεκλογή τους ή την τοποθέτηση νέου προϊστάμενου. 

4.0 Προϊστάμενος της διεύθυνσης των υπηρεσιών προ¬ 
έρχεται από τον Κλάδο ΠΕΙ ή ΤΕ17 ή ΔΕΙ Διοικητικών. 

5. Οι Προϊστάμενοι των τμημάτων Διοικητικών και Οικονο¬ 

μικών Υπηρεσιών προέρχονται από τους Κλάδους ΠΕΙ Διοι¬ 
κητικών ή ΤΕ17 Διοικητικών - Λογιστικού ή ΔΕΙ Διοικητι¬ 
κών. ■ '·, 

6. Ο Προϊστάμενος του τμήματος Τεχνικών Υπηρεσιών 
προέρχεται από τον Κλάδο ΠΕ3 Πολιτικών Μηχανικών 


ή Π Ε6 Τοπογράφων Μηχανικών ή ΤΕ3 Τεχνολόγων Πολιτι¬ 
κών Μηχανικών. 

7. Ο Προϊστάμενος του τμήματος εξωτερικών Συνερ¬ 
γείων προέρχεται από τον κλάδο ΠΕΙ Διοικητικού ή ΤΕ5 
Τεχνολόγων Πολιτικών Μηχανικών ή ΔΕΙ Διοικητικού. 

8. Τον Προϊστάμενο που απουσιάζει ή κωλύεται να 
ασκήσει τα καθήκοντα του τον αναπληρώνει ο Προϊστάμε¬ 
νος της αμέσως υποκείμενης οργανικής μονάδας (πρώτης 
στη διαρθρωτική διάταξη) καθώς αυτές αναγράφονται 
στον παρόντα Οργανισμό. 

9. Τα γραφεία που προβλέπονται στη διάρθρωση του Ορ¬ 
γανισμού δεν είναι αυτοτελή γραφεία με την έννοια του άρ¬ 
θρου 4 του Ν. 1586/86 και ως εκ τούτου οι οριζόμενοι ως 
προϊστάμενοι αυτών με βάση τις διατάξεις του άρθρου 9 παρ. 
9 του ίδιου νόμου δεν δικαιούνται το από τις διατάξεις του άρ¬ 
θρου 12 επίσης του ίδιου νόμου καθιερούμενο επίδομα. 

Τα απαιτούμενα τυπικά προσόντα γιά το διορισμό των 
υπαλλήλων στις αντίστοιχες θέσεις, ορίζονται από τις διατά¬ 
ξεις του Π.Δ. 37α/87 «περί του Προσοντολογίου και Κλαδο- 
λογίου των θέσεων των ΟΤΑ» καθώς και του Π.Δ. 22/90. 

10. Γιά τη διάρθρωση των Υπηρεσιών της Κοινότητας 
στις επί μέρους υπηρεσιακές μονάδες λήφθηκαν υπόψη 
οι περιορισμοί της 53560/59/86 Γ.Δ. του Υπουργείου 
Εσωτερικών. 

11. Κάθε υπηρεσιακή μονάδα οφείλει να τηρεί χωριστά αρ¬ 
χείο Νόμων, διαταγμάτων, εγκυκλιακών οδηγιών και των λοι¬ 
πών στοιχείων της Νομολογίας, που ανάγονται στα αντικεί¬ 
μενα της αρμοδιότητάς του. Τα βοηθήματα αυτά ενημερώνει 
ανελλιπώς και συμβουλεύεται συνεχώς για την πιό σωστή και 
απρόσκοπτη λειτουργία της Υπηρεσίας της. 

12. Από τις Υπηρεσίες της Κοινότητας τηρούνται επί¬ 
σης και ενημερώνονται ανελλιπώς τα με τις διατάξεις του 
Δ/τος 542/61 και στις σχετικές αποφάσεις του Προέδρου 
καθοριζόμενα βιβλία και έντυπα. 

13. Κάθε άλλη απόφαση, σχετική με τον Οργανισμό 
Εσωτερικής Υπηρεσίας της Κοινότητας Καλυβιών καταρ- 
γείται από τη δημοσίευση της παρούσης στην Εφημερίδα 
της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
ΚΑΛΥΒΙΩΝ ΘΟΡΙΚΟΥ, ύψους δρχ. ΕΒΔΟΜΗΝΤΑ ΠΕΝΤΕ 
ΕΚΑΤΟΜΜΥΡΙΩΝ 75.000.000 και δρχ. ΠΕΝΤΕ ΕΚΑ¬ 
ΤΟΜΜΥΡΙΩΝ (5.000.000), περίπου γιά καθένα από τα 
επόμενα οικονομικά έτη, 

2. Γιά την ανωτέρω δαπάνη έχει γραφτεί πίστωση .στον 
προϋπολογισμό της Κοινότητας ΚΑΛΥΒΙΩΝ ΘΟΡΙΚΟΥ, 
ύψους δρχ. ΟΓΔΟΝΤΑ ΕΝΟΣ ΕΚΑΤΟΜΜΥΡΙΟΥ 
(81.000.000) στους Κ.Α. 1) Κ.Α. 012.1,012.2 (Αποδοχές ει- 
σπρακτόρων και ελεγκτών Εσόδων - Εξόδων ΟΤΑ), 2) Κ:Α. 
05.11.111.1 και 05.11.112.2 (αποδοχές υπαλλήλων διοικη¬ 
τικών υπηρεσιών) , 3) Κ.Α. 15.11.111.1, 15.11.112.1, 
15.11.112.2 (αποδοχές υπαλλήλων υπηρεσίας καθαριότη¬ 
τας), 4) Κ:Α. 20.11.111.1 και 20.11.112.1 (αποδοχές υπαλ¬ 
λήλων υπηρεσίας ύδρευσης) και 5) Κ.Α. 40.11.111.1 (αποδο¬ 
χές υπαλλήλων υπηρεσίας ηλεκτροφωτισμού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 7 Οκτωβρίου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


